title: Kommissionens gennemførelsesforordning (EU) 2021/633 af 14. april 2021 om indførelse af en endelig antidumpingtold på importen af mononatriumglutamat med oprindelse i Folkerepublikken Kina og Indonesien efter en udløbsundersøgelse i henhold til artikel 11, stk. 2, i Europa-Parlamentets og Rådets forordning (EU) 2016/1036

text:
                  19.4.2021

                  DA

                  Den Europæiske Unions Tidende

                  L 132/63

         KOMMISSIONENS GENNEMFØRELSESFORORDNING (EU) 2021/633
         af 14. april 2021
         om indførelse af en endelig antidumpingtold på importen af mononatriumglutamat med oprindelse i Folkerepublikken Kina og Indonesien efter en udløbsundersøgelse i henhold til artikel 11, stk. 2, i Europa-Parlamentets og Rådets forordning (EU) 2016/1036
         EUROPA-KOMMISSIONEN HAR —
         under henvisning til traktaten om Den Europæiske Unions funktionsmåde,
         under henvisning til Europa-Parlamentets og Rådets forordning (EU) 2016/1036 af 8. juni 2016 om beskyttelse mod dumpingimport fra lande, der ikke er medlemmer af Den Europæiske Union (1) (»grundforordningen«), særlig artikel 11, stk. 2, og
         ud fra følgende betragtninger:
         1.   SAGSFORLØB
         1.1.   Tidligere undersøgelser og gældende foranstaltninger

                     (1)

                     Efter en antidumpingundersøgelse (»den oprindelige undersøgelse, Kina«) indførte Rådet ved forordning (EF) nr. 1187/2008 (2) en endelig antidumpingtold på importen af mononatriumglutamat med oprindelse i Folkerepublikken Kina (»Kina«).

                     (2)

                     I januar 2015 indførte Europa-Kommissionen (»Kommissionen«) ved gennemførelsesforordning (EU) 2015/83 (3) en endelig antidumpingtold på importen af mononatriumglutamat med oprindelse i Kina efter en udløbsundersøgelse i henhold til grundforordningens artikel 11, stk. 2 (»tidligere udløbsundersøgelse«).

                     (3)

                     I januar 2015 indførte Kommissionen ved forordning (EU) 2015/84 (4) antidumpingtold på importen af mononatriumglutamat med oprindelse i Indonesien (»den oprindelige undersøgelse, Indonesien«).

                     (4)

                     Den gældende antidumpingtold varierer fra 33,8 % til 36,5 % på importen fra de eksporterende producenter, der samarbejdede i forbindelse med den oprindelige undersøgelse, og 39,7 % på importen fra alle andre virksomheder i Kina. Med hensyn til Indonesien varierer den gældende antidumpingtold fra 7,2 % til 13,3 % på importen fra de eksporterende producenter, der samarbejdede i forbindelse med den oprindelige undersøgelse, Indonesien, og 28,4 % på importen fra alle andre virksomheder i Indonesien.

               1.2.   Anmodning om en udløbsundersøgelse

                     (5)

                     Kommissionen modtog efter offentliggørelsen af to meddelelser om det forestående udløb af foranstaltningerne (5) to anmodninger om undersøgelse i henhold til grundforordningens artikel 11, stk. 2.

                     (6)

                     Begge anmodninger blev indgivet den 21. oktober 2019 af Ajinomoto Foods Europe S.A.S. (»AFE« eller »ansøgeren«), som tegner sig for 100 % af den samlede EU-produktion af mononatriumglutamat. Anmodningerne blev begrundet med, at foranstaltningernes udløb sandsynligvis vil medføre fortsat og fornyet dumping og fortsat eller fornyet skade for EU-erhvervsgrenen (6).

               1.3.   Indledning af en udløbsundersøgelse

                     (7)

                     Kommissionen fastslog efter høring af det udvalg, der er nedsat ved grundforordningens artikel 15, stk. 1, at der forelå tilstrækkelige beviser til at berettige indledningen af en udløbsundersøgelse, og indledte den 21. januar 2020 en udløbsundersøgelse af importen af mononatriumglutamat med oprindelse i Kina og Indonesien (»de pågældende lande«) på grundlag af grundforordningens artikel 11, stk. 2. Den offentliggjorde en indledningsmeddelelse i Den Europæiske Unions Tidende (7) (»indledningsmeddelelsen«).

               1.4.   Sideløbende antiomgåelsesundersøgelse

                     (8)

                     Den 19. februar 2020 indledte Kommissionen en undersøgelse i henhold til grundforordningens artikel 13, stk. 3, af den mulige omgåelse af antidumpingforanstaltningerne over for importen af mononatriumglutamat med oprindelse i Kina og om at gøre denne import til genstand for registrering (8). Indledningen af undersøgelsen fulgte efter en anmodning fra Ajinomoto Foods Europe S.A.S., som også er ansøgeren i de nuværende udløbsundersøgelser. Den vare, der blev undersøgt med henblik på eventuel omgåelse, var mononatriumglutamat i blanding eller opløsning med et indhold af mononatriumglutamat i tørvægt på 50 % eller derover.

                     (9)

                     I undersøgelsen konkluderedes det, at de gældende foranstaltninger over for importen af mononatriumglutamat med oprindelse i Kina blev omgået ved import af den undersøgte vare. Ved forordning (EU) 2020/1427 (9) udvidede Kommissionen de gældende foranstaltninger til også at omfatte importen af mononatriumglutamat i blanding eller opløsning, der indeholder mindst 50 % mononatriumglutamat i tørvægt, med oprindelse i Kina.

               1.5.   Nuværende undersøgelsesperiode og betragtet periode

                     (10)

                     Undersøgelsen af sandsynligheden for fortsat eller fornyet dumping omfattede perioden fra den 1. januar 2019 til den 31. december 2019 (»den nuværende undersøgelsesperiode« eller »NUP«). Undersøgelsen af de tendenser, der er relevante for vurderingen af sandsynligheden for fortsat eller fornyet skade, omfattede perioden fra den 1. januar 2016 til udgangen af den nuværende undersøgelsesperiode (»den betragtede periode«) (10).

               1.6.   Interesserede parter

                     (11)

                     I indledningsmeddelelsen blev interesserede parter opfordret til at kontakte Kommissionen for at deltage i undersøgelsen. Desuden underrettede Kommissionen specifikt ansøgeren, kendte EU-producenter af mononatriumglutamat i Kina og Indonesien, myndighederne i de pågældende lande samt kendte importører og brugere om indledningen af undersøgelsen og opfordrede dem til at deltage.

                     (12)

                     De interesserede parter fik mulighed for at fremsætte bemærkninger til indledningen af undersøgelsen og anmode om en høring med Kommissionen og/eller høringskonsulenten i handelsprocedurer.

               1.6.1.   Stikprøveudtagning

                     (13)

                     I betragtning af det tilsyneladende store antal producenter i de pågældende lande samt ikke forretningsmæssigt forbundne importører i Unionen anførte Kommissionen i indledningsmeddelelsen, at man påtænkte at anvende stikprøveudtagning for producenter og ikke forretningsmæssigt forbundne importører, jf. grundforordningens artikel 17.

               1.6.1.1.   Stikprøveudtagning af producenter i Folkerepublikken Kina og Indonesien

                     (14)

                     For at afgøre, om det var nødvendigt med stikprøveudtagning, og i bekræftende fald udtage en stikprøve anmodede Kommissionen alle producenter i Kina og Indonesien om at indgive de oplysninger, der er angivet i indledningsmeddelelsen. Endvidere anmodede Kommissionen Kinas og Indonesiens repræsentation ved Den Europæiske Union om at identificere og/eller kontakte eventuelle andre producenter, der kunne være interesseret i at deltage i undersøgelsen.

                     (15)

                     To eksporterende producenter i Kina afgav de ønskede oplysninger og indvilligede i at indgå i stikprøven. Kommissionen opfordrede disse virksomheder til at deltage i undersøgelsen og fremsendte spørgeskemaer til dem. I betragtning af det lave antal besluttede Kommissionen, at stikprøveudtagning ikke var nødvendig, og underrettede alle interesserede parter herom ved et notat til sagen.

                     (16)

                     Kommissionen underrettede Kinas repræsentation ved Den Europæiske Union om, at den på grund af utilstrækkeligt samarbejde fra disse to eksporterende producenter i Kina havde til hensigt at anvende grundforordningens artikel 18 og dermed basere sine undersøgelsesresultater vedrørende fortsat eller fornyet dumping og skade for så vidt angår Kina på de foreliggende faktiske oplysninger. Der blev ikke modtaget bemærkninger til denne meddelelse.

                     (17)

                     Ingen eksporterende producenter i Indonesien gav sig til kende. Ikke desto mindre indsendte en virksomhedsgruppe i Indonesien, der producerer og sælger mononatriumglutamat på det indonesiske hjemmemarked (»gruppen af samarbejdsvillige indonesiske producenter«), stikprøveskemaerne. Disse virksomheder eksporterede ikke den undersøgte vare til Unionen. Kommissionen opfordrede disse virksomheder til at deltage i undersøgelsen og fremsendte spørgeskemaer til dem.

                     (18)

                     Kommissionen underrettede Indonesiens repræsentation ved Den Europæiske Union om, at den på grund af utilstrækkeligt samarbejde fra eksporterende producenter/producenter i Indonesien havde til hensigt at anvende grundforordningens artikel 18 og dermed basere sine undersøgelsesresultater vedrørende fortsat eller fornyet dumping og skade for så vidt angår eksporterende producenter/producenter i Indonesien på de foreliggende faktiske oplysninger. Der blev ikke modtaget bemærkninger til denne meddelelse.

               1.6.1.2.   Stikprøveudtagning af importører

                     (19)

                     For at afgøre, om det var nødvendigt med stikprøveudtagning, og i bekræftende fald udtage en stikprøve opfordrede Kommissionen ikke forretningsmæssigt forbundne importører til at indgive de oplysninger, der er angivet i indledningsmeddelelsen.

                     (20)

                     Fire ikke forretningsmæssigt forbundne importører afgav de ønskede oplysninger og indvilligede i at indgå i stikprøven. Kommissionen besluttede, at det ikke var nødvendigt med stikprøveudtagning, og at undersøge alle ikke forretningsmæssigt forbundne importører, der gav sig til kende. Alle fire ikke forretningsmæssigt forbundne importører samarbejdede fuldt ud ved at indsende en fuldstændig besvarelse af spørgeskemaet.

               1.6.2.   Spørgeskemabesvarelser

                     (21)

                     Der blev modtaget fuldstændige spørgeskemabesvarelser fra virksomhedsgruppen af samarbejdsvillige indonesiske producenter af mononatriumglutamat, den eneste EU-producent og fire ikke forretningsmæssigt forbundne importører.

                     (22)

                     Kommissionen opfordrede alle de eksporterende producenter/producenter i Kina, der gav sig til kende, og som afgav de ønskede oplysninger om stikprøveudtagning, til at udfylde spørgeskemaet for eksporterende producenter. Ved indledningen af undersøgelsen blev der offentliggjort en kopi af spørgeskemaet på GD Handels websted.

                     (23)

                     Der blev ikke modtaget besvarelser af spørgeskemaer fra eksporterende producenter/producenter i Kina. Som nævnt i betragtning 15 og 16 underrettede Kommissionen de to eksporterende producenter/producenter i Kina, som oprindeligt havde givet sig til kende, om, at den agtede at anvende grundforordningens artikel 18 og således basere sine konklusioner på de foreliggende faktiske oplysninger, hvilket kan være mindre gunstigt for den pågældende part. Der blev ikke modtaget bemærkninger.

                     (24)

                     Der var derfor ingen samarbejdsvilje fra eksporterende producenter/producenter i Kina eller Indonesien. Som nævnt i betragtning 17 samarbejdede en virksomhedsgruppe i Indonesien dog, som producerer og sælger mononatriumglutamat på det indonesiske hjemmemarked, men de eksporterer ikke til Unionen.

               1.6.3.   Kontrol

                     (25)

                     Kommissionen indhentede og efterprøvede alle de oplysninger, som den anså for nødvendige for at kunne træffe afgørelse om sandsynligheden for fortsat eller fornyet dumping og skade samt om Unionens interesser. På grund af udbruddet af covid-19-pandemien og de deraf følgende foranstaltninger, der blev truffet for at håndtere udbruddet (»covid-19-meddelelsen«) (11), var Kommissionen imidlertid ikke i stand til at aflægge kontrolbesøg hos alle virksomheder. Kommissionen har i stedet foretaget krydstjek uden kontrolbesøg af de oplysninger, som følgende virksomheder indgav, via videokonference:

                                 —

                                 Ajinomoto Foods Europe SAS, Mesnil-Saint-Nicaise, Frankrig (»AFE«)

                                 —

                                 En virksomhedsgruppe af samarbejdsvillige producenter i Indonesien

                                 —

                                 PT Ajinomoto Indonesia, Indonesien

                                 —

                                 PT Ajinomoto Sales Indonesia, Indonesien.

               2.   DEN UNDERSØGTE VARE OG SAMME VARE
         2.1.   Den undersøgte vare

                     (26)

                     Den vare, der er genstand for denne fornyede undersøgelse, er den samme som den, der er omfattet af de tidligere undersøgelser, der er omhandlet i betragtning 1-4, nemlig mononatriumglutamat med oprindelse i Kina og Indonesien, i øjeblikket henhørende under KN-kode ex 2922 42 00 (Taric-kode 2922420010) (»den undersøgte vare«). Mononatriumglutamat er et fødevaretilsætningsstof, der hovedsagelig anvendes som smagsforstærker i supper, bouillon, fiske- og kødretter, krydderiblandinger og færdiglavede fødevarer. Det fremstilles i form af hvide, lugtløse krystaller af forskellig størrelse. Mononatriumglutamat bruges også i den kemiske industri til nonfoodformål, f.eks. i vaske- og rengøringsmidler.

                     (27)

                     Det fremstilles hovedsagelig ved gæring af forskellige sukkerkilder (majsstivelse, tapiokastivelse, sukkersirup, sukkerrørsmelasse og sukkerroemelasse).

               2.2.   Samme vare

                     (28)

                     Som fastslået i de tidligere undersøgelser, der er omhandlet i betragtning 1-4, bekræftede denne udløbsundersøgelse, at følgende varer har samme grundlæggende fysiske, kemiske og tekniske egenskaber og samme grundlæggende anvendelsesformål:

                                 —

                                 den undersøgte vare

                                 —

                                 den vare, der fremstilles og sælges på de pågældende landes hjemmemarkeder, og

                                 —

                                 den vare, der fremstilles og sælges i Unionen af EU-erhvervsgrenen.

                     (29)

                     Disse varer anses derfor for at være samme vare, jf. grundforordningens artikel 1, stk. 4.

               3.   SANDSYNLIGHEDEN FOR FORTSAT ELLER FORNYET DUMPING
         3.1.   Indledende bemærkninger

                     (30)

                     I overensstemmelse med grundforordningens artikel 11, stk. 2, undersøgte Kommissionen, om der var sandsynlighed for, at de gældende foranstaltningers udløb ville føre til fortsat eller fornyet dumping fra Kina og/eller Indonesien.

               3.1.1.   Kina

                     (31)

                     Ingen af de kinesiske eksporterende producenter/producenter samarbejdede i forbindelse med undersøgelsen. De undlod at indgive oplysninger og fremlagde ikke nogen dokumentation for de påståede væsentlige fordrejninger, jf. grundforordningens artikel 2, stk. 6a, litra b). Som nævnt i betragtning 23 indsendte heller ingen af de eksporterende producenter i Kina en besvarelse af spørgeskemaet.

                     (32)

                     Den kinesiske regering (»GOC«) hverken fremsendte en spørgeskemabesvarelse eller fremsatte bemærkninger til dokumentationen fra ansøgeren, herunder arbejdsdokumentet fra Kommissionens tjenestegrene »Commission Staff Working Document on Significant Distortions in the Economy of the People's Republic of China for the Purposes of Trade Defence Investigations« (»rapporten«) (12).

                     (33)

                     I overensstemmelse med grundforordningens artikel 18 blev resultaterne vedrørende sandsynligheden for fortsat dumping, der er omhandlet i betragtning 36-135 derfor baseret på de foreliggende faktiske oplysninger, navnlig på oplysninger i anmodningen om en udløbsundersøgelse og på foreliggende statistikker, dvs. Eurostats data og Global Trade Atlas (»GTA«).

               3.1.2.   Indonesien

                     (34)

                     Som nævnt i betragtning 17 samarbejdede ingen eksporterende producenter i Indonesien i forbindelse med undersøgelsen. Dog samarbejdede en gruppe af indonesiske producenter, der solgte på hjemmemarkedet og på andre tredjelandsmarkeder.

                     (35)

                     I overensstemmelse med grundforordningens artikel 18 blev nedenstående resultater vedrørende sandsynligheden for fortsat dumping, jf. betragtning 137-144, derfor baseret på de foreliggende faktiske oplysninger, navnlig på oplysninger i anmodningen om en udløbsundersøgelse og på foreliggende statistikker, dvs. Eurostats data og GTA og også, som forklaret i betragtning 21, data indgivet af virksomhedsgruppen af samarbejdsvillige producenter i Indonesien.

               3.2.   Fortsat dumping i undersøgelsesperioden
         3.2.1.   Kina

                     (36)

                     For den nuværende undersøgelsesperiode viser Eurostats statistiske data, at der blev importeret 3 500 ton mononatriumglutamat fra Kina, hvilket svarer til [4-7] % af markedsandelen i Unionen (13). Kommissionen konkluderede, at en sådan importmængde er tilstrækkelig repræsentativ til at undersøge, om dumpingen fortsatte i den nuværende undersøgelsesperiode.

               3.2.2.   Procedure for fastsættelse af den normale værdi i henhold til grundforordningens artikel 2, stk. 6a, vedrørende importen af den undersøgte vare med oprindelse i Folkerepublikken Kina.

                     (37)

                     Da der ved indledningen af undersøgelsen forelå tilstrækkelige beviser, som tydede på, at der med hensyn til Kina forekom væsentlige fordrejninger, jf. grundforordningens artikel 2, stk. 6a, litra b), indledte Kommissionen undersøgelsen på grundlag af grundforordningens artikel 2, stk. 6a.

                     (38)

                     Kommissionen fremsendte et spørgeskema til GOC for at indhente de oplysninger, som den anså for nødvendige til sin undersøgelse vedrørende de påståede væsentlige fordrejninger. I punkt 5.3.2 i indledningsmeddelelsen opfordrede Kommissionen desuden alle interesserede parter til at tilkendegive deres synspunkter, indgive oplysninger og fremlægge yderligere dokumentation i forbindelse med anvendelsen af grundforordningens artikel 2, stk. 6a, senest 37 dage efter datoen for offentliggørelsen af indledningsmeddelelsen i Den Europæiske Unions Tidende. Der blev ikke modtaget nogen spørgeskemabesvarelse fra GOC, og der blev ikke modtaget nogen bemærkninger til anvendelsen af grundforordningens artikel 2, stk. 6a, inden for den fastsatte frist.

                     (39)

                     I punkt 5.3.2 i indledningsmeddelelsen anførte Kommissionen også, at den på grundlag af den foreliggende dokumentation foreløbig havde valgt Thailand som et egnet repræsentativt land i henhold til grundforordningens artikel 2, stk. 6a, litra a), med henblik på at fastsætte den normale værdi på grundlag af ikkefordrejede priser eller referenceværdier. Kommissionen anførte endvidere, at den ville undersøge andre eventuelt egnede repræsentative lande i overensstemmelse med kriterierne i grundforordningens artikel 2, stk. 6a, litra a), første led.

                     (40)

                     Den 21. februar 2020 underrettede Kommissionen ved et notat (»første notat om produktionsfaktorer«) de interesserede parter om de relevante kilder, som den havde til hensigt at anvende ved fastsættelsen af den normale værdi, hvis anvendelsen af metoden i grundforordningens artikel 2, stk. 6a, ville blive bekræftet. I dette notat fremlagde Kommissionen en liste over alle de produktionsfaktorer, som f.eks. råmaterialer, arbejdskraft og energi, der anvendes i produktionen af mononatriumglutamat. Ud fra de kriterier, der ligger til grund for valget af ikkefordrejede priser eller referenceværdier, bekræftede Kommissionen sin intention om at vælge Thailand eller Malaysia som et egnet repræsentativt land. Kommissionen opfordrede interesserede parter til at fremsætte bemærkninger og modtog kun bemærkninger fra ansøgeren. Den støttede valget af Thailand på grund af det større antal virksomheder med offentligt tilgængelige data i dette land. I sine bemærkninger anmodede ansøgeren også om, at der blev beregnet et gennemsnit af oplysningerne fra de egnede virksomheder for at give et bedre og mere solidt grundlag for Kommissionens afgørelser sammenlignet med anvendelsen af data baseret på oplysninger for én enkelt virksomhed.

                     (41)

                     Den 8. april 2020 underrettede Kommissionen ved endnu et notat (»andet notat om produktionsfaktorer«) de interesserede parter om de relevante kilder, som den havde til hensigt at anvende ved fastsættelsen af den normale værdi, med Thailand som repræsentativt land, hvis anvendelsen af metoden i grundforordningens artikel 2, stk. 6a, ville blive bekræftet. Den underrettede også interesserede parter om, at den ville fastsætte salgs- og administrationsomkostninger og andre generalomkostninger (»SA&G«) samt fortjeneste på grundlag af de oplysninger, der var til rådighed for de følgende fem virksomheder, som er producenter af mononatriumglutamat i det repræsentative land:

                                 1)

                                 Ajinomoto Co. (Thailand) Ltd

                                 2)

                                 Thai Fermentation Industry Co Ltd (Racha Churos)

                                 3)

                                 Thai Churos

                                 4)

                                 Thai Foods International Co. Ltd

                                 5)

                                 KT MSG.

                     (42)

                     Kommissionen opfordrede interesserede parter til at fremsætte bemærkninger og modtog kun bemærkninger fra én importør, som støttede valget af Thailand som repræsentativt land.

               3.2.2.1.   Normal værdi

                     (43)

                     , jf. grundforordningens artikel 2, stk. 1.

                     (44)

                     Dog anføres følgende i grundforordningens artikel 2, stk. 6a, litra a), , og ( benævnes i det følgende »SA&G«).

                     (45)

                     Som nærmere forklaret i betragtning 46-107 konkluderede Kommissionen i denne undersøgelse, at baseret på de tilgængelige oplysninger og i lyset af GOC's og de eksporterende producenters manglende samarbejdsvilje var anvendelsen af grundforordningens artikel 2, stk. 6a, hensigtsmæssig.

               3.2.3.   Forekomsten af væsentlige fordrejninger
         3.2.3.1.   Indledning

                     (46)

                     Grundforordningens artikel 2, stk. 6a, litra b), fastslår, at »væsentlige fordrejninger er de fordrejninger, der finder sted, når indberettede priser eller omkostningerne, herunder omkostninger til råmaterialer og energi, ikke udspringer af frie markedskræfter, fordi de er blevet påvirket af væsentlig statslig indgriben. Ved vurderingen af, hvorvidt der foreligger væsentlige fordrejninger, skal der bl.a. tages hensyn til mulig påvirkning fra et eller flere af følgende forhold:

                                 —

                                    at det pågældende marked i vid udstrækning dækkes af virksomheder, der drives under ejerskab, kontrol, politisk tilsyn eller politisk vejledning fra eksportlandets myndigheders side

                                 —

                                    statslig tilstedeværelse i virksomheder, som muliggør statslig indgriben med hensyn til priser eller omkostninger

                                 —

                                    politiske tiltag eller foranstaltninger, der særbehandler til fordel for leverandører på hjemmemarkedet eller på anden måde påvirker de frie markedskræfter

                                 —

                                    manglende eller diskriminerende anvendelse af eller utilstrækkelig håndhævelse af konkurs-, selskabs- eller formueret

                                 —

                                    at lønomkostninger skævvrides

                                 —

                                    adgang til finansiering fra institutioner, der gennemfører offentlige politiske målsætninger eller på anden måde ikke handler uafhængigt af staten.

                     (47)

                     I henhold til grundforordningens artikel 2, stk. 6a, litra b), skal der ved vurderingen af, hvorvidt der foreligger væsentlige fordrejninger i henhold til artikel 2, stk. 6a, litra a), bl.a. tages hensyn til den ikkeudtømmende liste over elementer i foregående bestemmelse. I henhold til grundforordningens artikel 2, stk. 6a, litra b), skal der ved vurderingen af, hvorvidt der foreligger væsentlige fordrejninger, tages hensyn til den potentielle indvirkning af et eller flere af disse elementer på priserne og omkostningerne i eksportlandet for den undersøgte vare. Da denne liste ikke er kumulativ, er det dog ikke alle elementer, der skal tages hensyn til for at fastslå, om der foreligger væsentlige fordrejninger. Desuden kan de samme faktiske omstændigheder anvendes til at påvise forekomsten af et eller flere forhold fra listen. Enhver konklusion om væsentlige fordrejninger som omhandlet i artikel 2, stk. 6a, litra a), skal dog træffes på grundlag af alle de foreliggende beviser. Den samlede vurdering af forekomsten af fordrejninger kan også tage hensyn til den generelle baggrund og situation i eksportlandet, navnlig hvis de grundlæggende forhold i eksportlandets økonomiske og administrative struktur giver regeringen betydelige beføjelser til at gribe ind i økonomien på en sådan måde, at priser og omkostninger ikke er et resultat af markedskræfternes frie udvikling.

                     (48)

                     Grundforordningens artikel 2, stk. 6a, litra c), fastslår, at »[h]vis Kommissionen har velunderbyggede indicier for, at der evt. er væsentlige fordrejninger, som omhandlet i litra b), i et bestemt land eller en bestemt sektor i det pågældende land, og hvis det er relevant for den effektive anvendelse af denne forordning, udarbejder, offentliggør og ajourfører Kommissionen regelmæssigt en rapport, der beskriver de markedsvilkår, der er omhandlet i litra b), i det pågældende land eller den pågældende sektor«.

                     (49)

                     I henhold til denne bestemmelse har Kommissionen udsendt en landerapport om Kina (se fodnote 12), der viser, at der er tale om væsentlig statslig indgriben på mange niveauer i økonomien, herunder specifikke fordrejninger af mange vigtige produktionsfaktorer (f.eks. jord, energi, kapital, råmaterialer og arbejdskraft) samt af specifikke sektorer (f.eks. kemikalier eller forarbejdning af majs). Rapporten blev føjet til sagsakterne i den indledende fase. Interesserede parter blev opfordret til at tilbagevise, kommentere eller supplere den dokumentation, der var indeholdt i sagsakterne, som rapporten var en integrerende del af på indledningsstadiet. Der blev ikke modtaget nogen bemærkninger.

                     (50)

                     Anmodningen om en udløbsundersøgelse indeholdt yderligere dokumentation for væsentlige fordrejninger i sektoren for mononatriumglutamat, jf. artikel 2, stk. 6a, litra b), som supplement til rapporten. Ansøgeren fremlagde beviser for, at produktionen og salget af den undersøgte vare (i det mindste potentielt) påvirkes af de fordrejninger, der er nævnt i rapporten, navnlig en høj grad af statslig indgriben i værdikæden for mononatriumglutamat, dvs. i sektoren herfor og de sektorer, der er forbundet med produktionen af mononatriumglutamat, navnlig inputsektorer og produktionsfaktorer.

                     (51)

                     Kommissionen undersøgte, hvorvidt det var hensigtsmæssigt at anvende priserne og omkostningerne på hjemmemarkedet i Kina, eftersom der foreligger væsentlige fordrejninger, jf. grundforordningens artikel 2, stk. 6a, litra b). Kommissionen gjorde dette på grundlag af den foreliggende dokumentation i sagsakterne, herunder den dokumentation, der er indeholdt i rapporten, som er baseret på offentligt tilgængelige kilder, navnlig kinesisk lovgivning, offentliggjorte officielle kinesiske politikdokumenter, rapporter offentliggjort af internationale organisationer og undersøgelser/artikler udarbejdet af anerkendte akademikere, der specifikt er nævnt i rapporten. Denne analyse omfattede undersøgelsen af de betydelige statslige indgreb i landets økonomi i almindelighed, men også den specifikke markedssituation i den relevante sektor, herunder også sektoren for den undersøgte vare. Kommissionen supplerede yderligere denne dokumentation med sin egen undersøgelse af de forskellige kriterier, der er relevante for at bekræfte forekomsten af væsentlige fordrejninger i Kina.

                     (52)

                     Som anført i betragtning 32 besvarede GOC ikke spørgeskemaet. Som nævnt i betragtning 23 samarbejdede ingen eksporterende producenter/producenter i Kina. Derudover fremlagde ingen af de eksporterende producenter/producenter i Kina, der havde fået status af interesserede parter, nogen form for dokumentation, der enten støttede eller tilbageviste den eksisterende dokumentation i sagsakterne, herunder rapporten, og den yderligere dokumentation, som ansøgeren har fremlagt, om forekomsten af væsentlige fordrejninger og/eller om det hensigtsmæssige i anvendelsen af grundforordningens artikel 2, stk. 6a, i den foreliggende sag.

               3.2.3.2.   Væsentlige fordrejninger, som påvirker priserne og omkostningerne på hjemmemarkedet i Kina

                     (53)

                     Det kinesiske økonomiske system er baseret på begrebet en »socialistisk markedsøkonomi«. Dette begreb er nedfældet i den kinesiske forfatning og er afgørende for Kinas økonomiske styring. Det centrale princip er det »socialistiske offentlige ejerskab af produktionsmidlerne, dvs. at ejendomsretten tilhører hele befolkningen samt arbejdernes kollektive ejerskab«. Den statsejede økonomi er »den nationale økonomis førende kraft«, og staten har mandat til »at sikre dens konsolidering og vækst« (14). Den generelle struktur i den kinesiske økonomi giver derfor ikke blot mulighed for en væsentlig statslig indgriben i økonomien, men sådanne indgreb er udtrykkeligt bemyndiget. Princippet om, at offentligt ejerskab har forrang over det private, gennemsyrer hele retssystemet og fremhæves som et generelt princip i alle centrale retsakter. Den kinesiske formueret er et godt eksempel: Den henviser til socialismens indledende fase og pålægger staten at opretholde det grundlæggende økonomiske system, hvor offentligt ejerskab spiller en dominerende rolle. Andre former for ejerskab tolereres, og loven tillader disse at udvikle sig side om side med statsligt ejerskab (15).

                     (54)

                     I henhold til kinesisk lovgivning udvikles den socialistiske markedsøkonomi desuden under ledelse af det kinesiske kommunistparti (»CCP«). Strukturerne i den kinesiske stat og i CCP er indbyrdes forbundne på alle niveauer (juridiske, institutionelle og personlige) og danner en overbygning, hvor CCP's og statens roller ikke kan skelnes fra hinanden. Efter en ændring af den kinesiske forfatning i marts 2018 fik CCP en endnu mere fremtrædende rolle, fordi den blev genbekræftet i teksten til forfatningens artikel 1. Efter det eksisterende første punktum i bestemmelsen: »[d]et socialistiske system er Folkerepublikken Kinas grundlæggende system«, blev der indsat et nyt andet punktum med følgende ordlyd: »[d]et, der kendetegner socialisme med kinesiske karakteristika, er Kinas Kommunistiske Partis lederskab (16).« Dette illustrerer den ubestridte og stadigt voksende kontrol, som CCP har med Kinas økonomiske system. Dette lederskab og denne kontrol er uløseligt forbundet med det kinesiske system og rækker langt videre end det, der normalt gør sig gældende i andre lande, hvor regeringer udøver generel makroøkonomisk kontrol inden for grænserne af de frie markedskræfter.

                     (55)

                     Den kinesiske stat fører en interventionistisk økonomisk politik og forfølger mål, der er sammenfaldende med CCP's politiske dagsorden i stedet for at afspejle de fremherskende økonomiske forhold på et frit marked (17). De kinesiske myndigheder har mange forskellige interventionistiske økonomiske værktøjer, herunder systemet med industriplanlægning, det finansielle system samt reguleringsmæssige rammer.

                     (56)

                     For det første styres den kinesiske økonomis retning af et komplekst system med industriplanlægning, for så vidt angår den overordnede administrative kontrol, hvilket påvirker alle økonomiske aktiviteter i landet. Disse planer omfatter tilsammen et vidtgående og komplekst netværk af sektorer og tværgående politikker og findes på alle forvaltningsniveauer. Planerne på provinsniveau er detaljerede, mens nationale planer normalt har noget bredere mål. I planerne præciseres også de midler, der skal støtte de relevante industrier/sektorer samt de tidsrammer, inden for hvilke målsætningerne skal nås. Nogle planer indeholder dog stadig eksplicitte mål for output, hvilket var et fast element i tidligere planlægningscyklusser. I henhold til planerne udpeges individuelle industrisektorer og/eller -projekter som (positive eller negative) prioriteter i overensstemmelse med regeringens prioriteter, og de tildeles specifikke udviklingsmål (industriel opgradering, international ekspansion osv.). Erhvervsdrivende, både private og statsejede, skal foretage en virkningsfuld tilpasning af deres forretningsaktiviteter til de faktiske forhold, der følger af planlægningssystemet. Dette skyldes ikke kun planernes bindende karakter, men også, at de relevante kinesiske myndigheder på alle forvaltningsniveauer overholder planerne og anvender deres beføjelser i overensstemmelse hermed, hvilket tvinger de erhvervsdrivende til at overholde de prioriteter, der er nedfældet i planerne (se også afsnit 3.2.3.5) (18).

                     (57)

                     For det andet domineres Kinas finansielle system af de statsejede forretningsbanker, for så vidt angår tildelingen af finansielle ressourcer. Når disse banker udformer og gennemfører deres udlånspolitik, skal de tilpasse sig regeringens industripolitiske mål i stedet for primært at vurdere de økonomiske fordele ved et bestemt projekt (se også afsnit 3.2.3.8 nedenfor) (19). Det samme gælder for de øvrige dele af det kinesiske finansielle system, som f.eks. aktiemarkederne, obligationsmarkederne, private egenkapitalmarkeder osv. Desuden er disse dele af den finansielle sektor, bortset fra banksektoren, institutionelt og operationelt udformet på en måde, der ikke er gearet til at sikre den mest effektive drift af finansmarkederne, men til at sikre kontrol og tillade, at staten og CCP griber ind (20).

                     (58)

                     For det tredje er der gennem lovgivningsmæssige rammer mange muligheder for statslig indgriben i økonomien. For eksempel anvendes reglerne om offentlige udbud regelmæssigt til at forfølge andre politiske mål end økonomisk effektivitet, hvilket underminerer de markedsbaserede principper i området. Det fastsættes specifikt i den gældende lovgivning, at offentlige udbud skal gennemføres for at gøre det lettere at nå de mål, der er opstillet i henhold til statens politikker. Disse mål er imidlertid ikke defineret nærmere, hvilket giver de beslutningstagende organer en bred skønsmargen (21). På investeringsområdet bevarer GOC ligeledes betydelig kontrol over og indflydelse på destinationen for og omfanget af både statslige og private investeringer. Screening af investeringer samt forskellige incitamenter, restriktioner og forbud i forbindelse med investeringer anvendes af myndighederne som et vigtigt redskab til at støtte industripolitiske mål, såsom opretholdelse af den statslige kontrol med nøglesektorer eller styrkelse af indenlandsk industri (22).

                     (59)

                     Alt i alt er den kinesiske økonomiske model baseret på visse grundlæggende aksiomer, som giver mulighed for og tilskynder til mange statslige indgreb. Sådanne betydelige statslige indgreb er i strid med markedskræfternes frie spil og resulterer i en fordrejning af en virkningsfuld ressourceallokering i overensstemmelse med markedsprincipperne (23).

               3.2.3.3.   Væsentlige fordrejninger, jf. grundforordningens artikel 2, stk. 6a, litra b), første led: at det pågældende marked i vid udstrækning dækkes af virksomheder, der drives under ejerskab, kontrol, politisk tilsyn eller politisk vejledning fra eksportlandets myndigheders side

                     (60)

                     I Kina udgør virksomheder, der opererer under statens ejerskab, kontrol og politiske tilsyn eller politiske vejledning, en væsentlig del af økonomien.

                     (61)

                     I mangel af samarbejdsvilje fra Kinas side har Kommissionen kun begrænsede oplysninger om ejerforholdene for virksomheder, der er aktive inden for sektoren for mononatriumglutamat i Kina. Blandt de tre kinesiske virksomheder, som ansøgeren har angivet som store producenter, og som er bekræftet af andre kilder ud fra Kommissionens egne undersøgelser (24), synes ingen af dem at være statsejede.

                     (62)

                     Kommissionen konstaterede imidlertid, at en af de største eksporterende producenter — Fufeng Group — blev støttet af CCP-medlemmer og lokale offentlige myndigheder, og at sidstnævnte koordinerede spørgsmål af interesse for virksomheden. På virksomhedens officielle websted anføres f.eks. følgende om et officielt besøg af repræsentanter for de lokale myndigheder: »Efter sin tale nævnte Jiao Gangwei det kulrelaterede problem, der i de seneste to år har været en hindring for virksomhederne, og understregede, at Zhalantuns kommunale partiudvalg og regeringen havde sørget for koordinering på dette område. […] Liu Qifans delegation fortsatte med at lære om virksomhedens sociale bidrag, partiopbygningsarbejde samt mononatriumglutamat […]. Liu Qifan roste også indvirkningen af Fufengs lancering af masseproduktion af højtydende aminosyrer på de globale priser og støttede virksomhedens partiopbygningsarbejde. Endelig sagde han til sin delegation: »Denne virksomhed er en førende virksomhed, og der findes ingen så gode projekter andre steder. Regeringen skal behandle den godt.« Sekretær Liu nævnte tre gange efter hinanden, at regeringen skal behandle virksomheden godt. Han støttede endvidere virksomheden, idet han udtalte, at dens situation afspejler, at de øverste ledere i den autonome region Indre Mongoliet er fast besluttet på at etablere en serviceorienteret regering« (25). Støtten fra den lokale regering er også synlig i relation til Fufengs dattervirksomhed i Heilongjiang Qiqihar, som bekræftet på Qiqihar-regeringens websted: »For at vise virksomhedens styrke, samle intern styrke, udvide kampånden og takke de lokale myndigheder for deres stærke støtte til koncernens dattervirksomhed, Qiqihar Longjiang Fufeng Biotechnology Co., Ltd, blev mødet med medierne »Nyt udgangspunkt, nye rejser, nye drømme« afholdt på Wanda Jiahua Hotel i Qiqihar den 26. juli om eftermiddagen på 20-årsdagen for oprettelsen af Fufeng Group« (26). Kommissionen fandt yderligere dokumentation for Fufengs forbindelser til CCP samt støtte og vejledning fra lokale myndigheder i følgende erklæring fra gruppens websted: »Den 7. december 2019 aflagde vicesekretær for Qiqihars kommunale partiudvalg og borgmester Li Yugang besøg i Fufeng-gruppens hovedkvarter. Viceborgmester Wang Yongshi, kommunalgeneralsekretær Qi Xiaotong, vicesekretær i Angangxis distriktspartiudvalg og borgmester Ren Guangcai samt viceborgmester Li Yugang Jing m.fl. ledsagede ham i forbindelse med undersøgelsen. Bestyrelsesformand Li Xuechun, generaldirektør Zhao Qiang og andre ledere deltog i besøget. […] Under diskussionen udtalte borgmester Li, at den vigtige dybe forarbejdning (deep processing) og biprodukter heraf har særlige stor betydning i den nuværende industrielle udformning af byen Qiqihar. Som verdens førende producent af aminosyre har virksomheden ydet stor hjælp til den lokale dybe forarbejdning af majs. Bestyrelsesformanden takkede borgmester Li for at være kommet og udtalte: »Byen Qiqihar har leveret »inkubationstjenester« til virksomheden. Denne gang vil der ikke kun være overskrifter i Qiqihar City, men også i den interne tv-overvågning. Virksomheden vil i overensstemmelse med regeringens økonomiske tænkning fortsat stabilisere udenrigshandelen, stabilisere udenlandsk kapital, stabilisere investeringerne og stabilisere forventningerne. Den vil fortsat udvide kampånden, udnytte sine egne fordele og til stadighed samarbejde med den lokale regering om en fælles udvikling« (27). Derudover bekræfter følgende pressemeddelelse, at Fufeng har fulgt de politikmål og den ideologi, som staten har fastsat, i sine aktiviteter: »Fufeng Group reagerede på præsident Xi Jinpings forslag til samarbejdsinitiativer med henblik på at etablere initiativet »New Silk Road Economic Belt« og »21st Century Maritime Silk Road« og har aktivt udviklet økonomiske partnerskaber med lande beliggende langs med »ét bælte, én vej«-projektet (Belt and Road)« (28).

                     (63)

                     For så vidt angår en anden af de tre største producenter af mononatriumglutamat — Ningxia Eppen — fandt Kommissionen, at virksomheden gennemførte statslige politikker og CCP-ideologi i sine aktiviteter, som anført af Ningxia Federation of Industry and Commerce: »Siden begyndelsen af dette år har Ningxia Eppen Biological Company nøje tilrettelagt, omfattende anvendt, indgående studeret og gennemført ånden fra det kinesiske kommunistpartis 18. nationale partikongres, under hensyntagen til virksomhedens aktuelle situation og med målet »Two strengthenings, Six goods« for øje; det har styrket partiopbygningen, som har i høj grad har bidraget til virksomhedens udvikling« (29). Virksomheden har også nydt godt af støtte fra offentlige myndigheder med hensyn til at etablere et nationalt teknologicenter. Ifølge Ningxia Hui Department of Industry and Information Technology har opførelsen af sådanne centre navnlig til formål at vejlede virksomheder i retning af opnåelsen af visse politiske resultater: »Med henblik på at gennemføre den innovationsdrevne udviklingsstrategi og vejlede og støtte virksomhederne i deres bestræbelser på at styrke deres teknologiske innovationskapaciteter fremmer den autonome regions afdeling for industri og informationsteknologi kraftigt opførelsen af virksomhedsteknologicentre. […] Virksomhedsteknologicentrene er blevet de vigtigste aktører inden for teknologisk innovation i vores region og yder stærk og effektiv teknologisk støtte til udvikling af industrien af høj kvalitet i vores region. […] Ningxia Eppen Company's virksomhedsteknologicenter blev oprettet i 2006 og blev anerkendt som et nationalt center for virksomhedsteknologi i 2011. Teknologicentret sikrer lederskab med hensyn til industriens udvikling gennem løbende innovation og har opnået betydelige resultater« (30).

                     (64)

                     Hvad angår leverandørerne af rå- og hjælpestoffer til fremstilling af mononatriumglutamat, jf. ansøgerens redegørelse, og som er bekræftet af andre kilder (31), er det vigtigste råmateriale til fremstilling af mononatriumglutamat i Kina normalt majsstivelse, der tegner sig for en væsentlig del af produktionsomkostningerne. Som Kommissionen har konstateret, er mindst én af de største producenter af majsstivelse — Cofco Biotech — en statsejet virksomhed, der overvåges af tilsyns- og administrationskommissionen for statsejede aktiver (SASAC) (32). Statslige myndigheder er også direkte eller indirekte aktionærer i flere andre større majsstivelsesproducentvirksomheder. Som et bemærkelsesværdigt eksempel ejes 74 % af aktierne i Zhucheng Xingmao Corn Developing Co. Ltd, som er den førende majsstivelsesproducent (13,29 % af markedet) (33) af Zhucheng Foreign Trade Corp., som igen ejes med 26,54 % af Zhucheng City. (34)

                     (65)

                     Som anført af ansøgeren består produktionen af mononatriumglutamat af en kemisk proces, der omfatter anvendelse af majsstivelse og ammoniak. Producenter af mononatriumglutamat kan derfor også betragtes som aktive deltagere i den kinesiske kemiske sektor. Med hensyn til den pågældende sektor fandt Kommissionen, at statsejede virksomheder ifølge nationale statistikker tegnede sig for 52 % af de kemiske virksomheders samlede aktiver i 2015 (35). Statsejede virksomheder, navnlig store centrale virksomheder, har traditionelt spillet en dominerende rolle i Kinas kemiske industri på grund af deres oligopolstilling inden for leverandør- og råmaterialeindustrien, let adgang til statsligt tildelte ressourcer (pengemidler, lån, jord osv.) og stor indflydelse på regeringens beslutningstagning.

                     (66)

                     Hvad angår ovenstående opretholder GOC og CCP strukturer, der sikrer deres fortsatte indflydelse på virksomheder og navnlig statsejede eller statskontrollerede virksomheder. Ikke nok med, at staten (og i mange henseender også CCP) aktivt udformer og fører tilsyn med navnlig statsejede eller statskontrollerede virksomheders gennemførelse af generelle økonomiske politikker, den forbeholder sig også ret til at deltage i de statsejede virksomheders operationelle beslutningstagning. Dette sker typisk gennem en rotation af ledere mellem offentlige myndigheder og disse virksomheder, gennem partimedlemmers deltagelse i virksomhedernes forvaltningsorganer og gennem tilstedeværelsen af particeller i virksomhedsstrukturer (se også afsnit 3.2.3.4) samt gennem udformningen af selskabsstrukturen i sektoren (36). For så vidt angår statsejede eller statskontrollerede virksomheder har de sidstnævnte til gengæld en særlig status i den kinesiske økonomi, hvilket medfører en række økonomiske fordele, navnlig beskyttelse mod konkurrence og præferenceadgang til relevante rå- og hjælpestoffer, herunder også finansiering (37). De elementer, der tyder på, at der udøves offentlig kontrol med virksomheder i værdikæden for mononatriumglutamat og generelt i den kemiske sektor, uddybes yderligere i afsnit 3.2.3.4.

                     (67)

                     Med den betydelige statslige indgriben i kemiske værdikæder i Kina, statens ejerskab af og kontrol med visse førende majsstivelsesproducerende virksomheder og det forhold, at visse førende producenter af mononatriumglutamat — som konstateret af Kommissionen — er underlagt statens vejledning, er afhængige af dens støtte og i visse tilfælde gennemfører CCP's ideologi, forhindres selv privatejede producenter af den undersøgte vare i at operere på markedsvilkår. Både offentlige og privatejede virksomheder, der er aktive inden for produktionen af mononatriumglutamat og af de rå- og hjælpestoffer, der anvendes til fremstilling heraf, er også direkte eller indirekte underlagt politisk tilsyn og vejledning som beskrevet i afsnit 3.2.3.5.

               3.2.3.4.   Væsentlige fordrejninger, jf. grundforordningens artikel 2, stk. 6a, litra b), andet led: statslig tilstedeværelse i virksomheder, som muliggør statslig indgriben med hensyn til priser eller omkostninger

                     (68)

                     Ud over at udøve kontrol med økonomien gennem ejerskab af statsejede virksomheder og andre værktøjer er GOC i stand til at påvirke priser og omkostninger gennem statslig tilstedeværelse i virksomheder. Selv om de relevante statslige myndigheders ret til at udpege og fjerne nøglepersoner i ledelsen hos statsejede virksomheder i henhold til den kinesiske lovgivning kan anses for at afspejle de dermed forbundne ejendomsrettigheder (38), er CCP-cellerne i virksomheder, hvad enten det er statsejede eller private, en anden vigtig måde, hvorpå staten kan gribe ind i forretningsmæssige beslutninger. Ifølge Kinas selskabsret skal der oprettes en CCP-organisation i enhver virksomhed (med mindst tre CCP-medlemmer som specificeret i CCP's forfatning (39)), og virksomheden skal skabe de nødvendige betingelser for partiorganisationens aktiviteter. Tidligere er dette krav tilsyneladende ikke altid blevet fulgt eller håndhævet strengt. CCP har imidlertid mindst siden 2016 styrket sine krav om at kontrollere forretningsbeslutninger truffet i statsejede virksomheder som et politisk princip. Det berettes også, at CCP udøver pres på private virksomheder for at få dem til at prioritere »patriotisme« og til at følge partidisciplinen (40). I 2017 blev det oplyst, at der fandtes particeller i 70 % af omkring 1,86 millioner privatejede virksomheder, og at CCP-organisationerne i stigende grad pressede på for at få det sidste ord i forretningsmæssige beslutninger i deres respektive virksomheder (41). Disse regler finder generel anvendelse i hele den kinesiske økonomi, i alle sektorer, herunder også på producenterne af mononatriumglutamat og leverandørerne af rå- og hjælpestoffer hertil.

                     (69)

                     Som eksempel kan nævnes, at CCP-strukturer personligt overlapper med ledelsesorganet for en række førende producenter af mononatriumglutamat. Kommissionen konstaterede, at bestyrelsesformanden for Fufeng Group, Li Xuechun, blev udnævnt i 2013 for en periode på fem år til medlem af folkekongressen, i byen Linyi (42). Som det fremgår af betragtning 62, er virksomheden desuden vært for partiopbygningsaktiviteter, som har indflydelse på dens drift.

                     (70)

                     For så vidt angår Meihua-gruppen, som er en af de tre største producenter af mononatriumglutamat, blev det oplyst, at fem ud af 12 bestyrelsesmedlemmer var medlemmer af CCP i 2019 (43). Kommissionen fandt også følgende beviser for Meihuas partiopbygningsaktiviteter og for CCP's indflydelse på virksomhedens drift: »Den 30. juni organiserede og gennemførte Jilin Meihua en partidag under titlen »Building a Learning Enterprise, Glowing at work«. Repræsentanten for organisationsafdelingen i det kommunale partiudvalg i Baicheng og Jilin Meihuas partiopbygningsinstruktør Wang Xingang, partibureaudirektøren for Baicheng Industripark Guo Baoyu, partigeneralsekretær og generaldirektør for Jilin Meihua, Zhang Jinlong, samt 22 medlemmer af partiet deltog i arrangementet. […] Ved den lejlighed leverede Wang Xingang over for alle partimedlemmer et livligt og lærerigt indlæg med fokus på »partiets udviklingsproces, partiafdelingsmedlemmernes opgaver i nyopførte virksomheder og fokus på, hvordan partimedlemmernes repræsentanter bør spille en ledende rolle«. Derefter overrakte Wang Xingang partiets emblem og forfatning til hver enkelt af partiets medlemmer. Ligesom ved en fornyet partioptagelsesceremoni bygges der med partiets emblem på brystet og »partiets forfatning« i hænderne en »bro fra hjerte-til-hjerte« mellem partiorganisation og partimedlemmer, hvilket rent faktisk har styrket følelsen af ære, ansvar og tilhørsforhold for de enkelte partimedlemmer og -ledere. Men det handler ikke kun om ære, det handler også om ansvar. En sådan »politisk fødselsdag« gør det muligt for partimedlemmerne altid at være opmærksomme på deres identitet og opgave, fuldt ud at udleve deres rolle som pionerer og forbilleder i deres fremtidige arbejde, sikre enheden og lede flertallet af ledere og medarbejdere, arbejde hårdt, være kreative, turde være de første og aldrig give op. »Jeg melder mig frivilligt til at indtræde i Kinas Kommunistiske Parti, støtte partiets program og overholde partiets forfatning« — under ledelse af partisekretæren Zhang Jinlong løftede de deltagende partimedlemmer deres højre hånd i fællesskab ved arrangementets afslutning og gentog partiets ed foran det røde partiflag. Denne partidag gav alle partimedlemmerne mulighed for yderligere at styrke deres idealer og overbevisninger, styrke deres partiånd og præcisere retningen for det fremtidige arbejde.« (44)

                     (71)

                     For så vidt angår Ningxia Eppen, der er den tredjestørste producent af mononatriumglutamat, konstaterede Kommissionen, at formanden for virksomheden havde stillingen som repræsentant for den 12. folkekongres i den autonome region Ningxia Hui, i hvert fald indtil juli 2020 (45). Samtidig leverer Ningxia Federation of Industry and Commerce en utvetydig redegørelse for CCP's rolle med hensyn til virksomhedens aktiviteter: »For det første fastsættes det i vedtægterne, at partiudvalgets sekretær skal deltage i og fuldt ud lytte til udtalelser og forslag, der fremsættes på møder, hvor der træffes beslutninger om vigtige virksomhedsspørgsmål, og andre vigtige møder, for det andet skal den relevante person med ansvar for partiorganisationen fra nu af deltage i og fuldt ud lytte til udtalelser og forslag, der fremsættes på vigtige møder, eller vigtige beslutninger vedrørende produktions- og forretningsafdelinger. Den relevante person, der er ansvarlig for partiorganisationen, skal med en høj ansvarsfølelse rettidigt underrette partimedlemmerne om beslutninger og større arbejdsprojekter vedrørende produktionen og fuldt ud inddrage de vigtigste interessenter for at fremme ovennævnte« (46).

                     (72)

                     Statens tilstedeværelse og indgreb på finansmarkederne (se også afsnit 3.2.3.8) samt hvad angår leveringen af råmaterialer og rå- og hjælpestoffer har endvidere en yderligere fordrejende virkning på markedet (47). Statens tilstedeværelse i virksomheder, herunder statsejede virksomheder, i sektoren for mononatriumglutamat og i andre berørte sektorer (såsom finanssektoren og sektorer for rå- og hjælpestoffer) gør det således muligt for GOC at gribe ind over for priser og omkostninger.

               3.2.3.5.   Væsentlige fordrejninger, jf. grundforordningens artikel 2, stk. 6a, litra b), tredje led: politiske tiltag eller foranstaltninger, der særbehandler til fordel for leverandører på hjemmemarkedet eller på anden måde påvirker de frie markedskræfter

                     (73)

                     I hvilken retning den kinesiske økonomi bevæger sig, afhænger i høj grad af et omfattende planlægningssystem, der opstiller prioriteter og fastsætter de mål, som de centrale og lokale myndigheder skal fokusere på. Der findes relevante planer på alle forvaltningsniveauer, som dækker stort set alle økonomiske sektorer. De mål, der er fastsat i planlægningsinstrumenterne, er bindende, og myndighederne på hvert administrativt niveau overvåger gennemførelsen af planerne på de tilsvarende lavere forvaltningsniveauer. Overordnet set resulterer planlægningssystemet i Kina i, at ressourcerne kanaliseres til sektorer, der er udpeget som strategiske eller på anden måde politisk vigtige af regeringen, i stedet for at blive tildelt i overensstemmelse med markedskræfterne (48).

                     (74)

                     Den kemiske industri, som producenter af mononatriumglutamat tilhører, betragtes af GOC som en vigtig sektor. Dette bekræftes i de mange planer, direktiver og andre dokumenter, der direkte eller indirekte vedrører den kemiske sektor, og som udstedes på nationalt, regionalt og kommunalt plan (49).

                     (75)

                     Mere specifikt er mononatriumglutamat også genstand for specifikke politikdokumenter i Kina vedrørende dyb forarbejdning af majs, som er et af de vigtigste rå- og hjælpestoffer, der anvendes i produktionen, ved hjælp af majsstivelsesfermentering (se ovenfor, navnlig betragtning 64). Navnlig er produktionsprocesserne for mononatriumglutamat omfattet af bestemmelserne i den 13. femårsplan for korn- og olieforarbejdning. De har til formål at forvalte forskellige aspekter af majsforarbejdningssektoren (herunder delsektoren for mononatriumglutamat), navnlig med hensyn til udvikling af værdikæden, forsyningsmønstre, valg af teknologi, produktionslokalisering eller politisk støtte: »Fremskyndelse af udviklingen af dyb forarbejdning af korn: Tilskynde store forarbejdningsvirksomheder til at udvikle innovative modeller for korn- og olieforarbejdningsindustrien, udnytte biprodukters potentielle værdi fuldt ud og udvide industrikæden så meget som muligt. Støtte overførsel af industrier til fin og dyb forarbejdning, som f.eks. majsforarbejdning til fordelagtige produktionsområder og vigtige logistikområder og fremskynde nedbringelsen af lagerbeholdninger. Udvikle nye afledte produkter af nye typer af funktionelt stivelsessukker og nye typer enzympræparater, polyglutamatsyre, polylysin og andre gæringsprodukter i løs vægt«[…] »Industrien for dyb forarbejdning af majs: Tilskynde de virksomheder, der foretager dyb forarbejdning af majs, til at udvikle nye effektive metoder til anvendelse af majs og i væsentlig grad øge konverteringsgraden for dyb forarbejdning af majs. […] En aktiv udvikling af nye funktionelle fermenterede produkter med et højt teknologisk indhold såsom aminosyrer og nucleosider, nye organiske syrer, stivelsessukker, polyoler, nye enzympræparater samt særlig modificeret stivelse, der anvendes til fødevarer, papirfremstilling, tekstiler, finkemikalier osv. […]. Området, som omfatter tre nordøstlige provinser samt Huanghuaihai-området og andre større produktionsområder, skal øge indsatsen for at fremme fusioner og reorganisering af virksomheder, der fremstiller majsforarbejdet stivelse og sukker, alkohol, mononatriumglutamat, […] Tilskynde aktiveringen af uudnyttet produktionskapacitet gennem samarbejde og fælles indsats« (50).

                     (76)

                     For så vidt angår rå- og hjælpestoffer konstaterede Kommissionen desuden, at majssektoren er underlagt intensiv regulering i Kina. Landet har store lagre af majs, som gør det muligt for regeringen kunstigt at sænke eller hæve priserne på denne råvare ved at købe eller sælge store mængder majs på markedet. Selv om Kina begyndte at løse problemet med for store majsreserver i 2016, har landet stadig meget store lagre, hvilket har en fordrejende virkning på priserne (51). Desuden kontrollerer regeringen de forskellige aspekter af hele majsværdikæden, herunder subsidier til produktion af majs (52) og tilsyn med forarbejdningsprocesser, som bekræftet i denne meddelelse fra NDRC: »[a]lle lokale myndigheder skal udvide overvågning og analyse af udbud af og efterspørgsel efter majs i de relevante områder, styrke tilsynet under og efter opførelsesfasen for projekter med dyb forarbejdning af majs, fremme ligevægten mellem udbuddet af og efterspørgslen efter majs og sikre den nationale fødevaresikkerhed« (53). Endnu et politisk vigtigt dokument fra regeringen, hvori det (54) anføres: »Fokus på de tre vigtigste kornsorter ris, hvede og majs […], undersøge udviklingen af et system med sociale tjenester i en »omfattende proces« og en produktionsmodel med en »omfattende industrikæde«, udvikle og fremme en stigning i produktionsniveauet over »hele landet« samt øge udbuddet af grønne landbrugsprodukter af god kvalitet. De pågældende provinser, der varetager disse opgaver, støttes på grundlag af ordninger, der indgår i den statslige budgetprognose.«

                     (77)

                     Kommissionen konstaterede også, at der er indført investeringskontrolforanstaltninger i Kina med hensyn til majsproduktion: »[I]ndgivelsen af ansøgninger om opførelsen af projekter til dyb forarbejdning af majs er underlagt en harmoniseret forvaltning i overensstemmelse med Statsrådets bekendtgørelse nr. 673« (55).

                     (78)

                     Statslige politikker, der griber ind i de frie markedskræfter i majssektoren, kan også ses på provinsplan. Som anført af sagsøgeren og bekræftet af Kommissionen udsendte provinsen Heilongjiang i august 2017 et politikdokument om forvaltningen af sektoren for majsforarbejdning i form af den vejledende udtalelse om »Development Layout of Corn Deep Processing Industry in Heilongjiang Province«. Sidstnævnte er rettet »til alle byer (distrikter), amter (by), folkeregering (administrative kontor) og alle enheder under provinsregeringens direkte myndighed«, som bør »sikre en omhyggelig gennemførelse heraf«. I udtalelsen hedder det med hensyn til kriterierne for markedsadgang, at »nyopførte projekter inden for dyb forarbejdning af majs hovedsagelig skal være beliggende i de vigtigste majsproducerende områder«, og at alle gennemførende enheder bør »(t)ilskynde til opførelsen af projekter til dyb forarbejdning med omfattende forarbejdningsstrukturer og lange industrikæder samt kapacitet til efterspørgsel på produktmarkedet, navnlig støttes nyopførte projekter til dyb forarbejdning af majs med en årlig majsforarbejdningskapacitet på mindst 600 000 ton, og der tilskyndes til nyopførte projekter til dyb forarbejdning af majs med mere end 1,2 mio. ton.« Dokumentet indeholder en særlig vision af »vigtige industrikæder«: Projekter, der vedrører industriens indretning, skal: primært fokusere på udvikling og fremstilling af produkter til aftagerleddet i forbindelse med stivelse, alkohol og funktionelle produktsortimenter, udvide industrikæden, optimere produktstrukturen, fremhæve specialisering i forskellige distrikter og forskellige virksomheder, og gennemføre en differentieret udvikling af produktfunktionaliteter«. For sortimentet af stivelsesprodukter betyder dette: »Hovedsagelig udvikling af særligt modificeret stivelse til industrigrene inden for f.eks. fødevarer, papir, tekstil og finkemikalier.« I udtalelsen fastsættes der også regler for det geografiske layout af den industrielle struktur: »Under omfattende hensyn til faktorer, som f.eks. produktion, forarbejdning og markedsføring af majs og den fortsatte tilgængelighed af råmaterialer til forarbejdning, som er vigtige garantier, skal projekter til dyb forarbejdning hovedsagelig være beliggende i 7 områder.« I udtalelsen er det f.eks. udtrykkeligt fastsat for et af de omtalte områder, at: »Longjiang, Nehe, Yi'an, Nenjiang og de omkringliggende Gannan, Lindian, Wudalianchi, Bei'an, Fuyu, Dorbod, Baiquan, Keshan, Tailai, Kedong og 14 andre amter (byer) samt området omkring Qiqihar by kan levere en mængde på 8,67 mio. ton majsforarbejdning, iværksætte 7 projekter med en kapacitet på 1,2 mio. ton af majs til dyb forarbejdning eller 14 projekter med en kapacitet på 600 000 ton. Tilskynde til opførelse af store projekter til dyb forarbejdning på over 1,2 mio. ton i dette område«. Alle gennemførende enheder har til opgave at omorganisere sektoren som følger: Tilskynde til sammenlægning og omorganisering af den eksisterende årlige kapacitet til forarbejdning af majs på under 300 000 ton for at forbedre virksomhedernes konkurrenceevne på markedet. For så vidt angår den uudnyttede kapacitet til majsforarbejdning i området, tilskyndes der til oprettelse af stærke virksomheder og gennemførelse af alliancer mellem lignende varetyper og virksomheder i leverandørleddet og i aftagerleddet gennem fusioner og overtagelser og strategisk samarbejde osv. […] Vejledning af virksomheder med henblik på at styrke markedsføringen, øge markedsandelen og danne en række førende virksomhedsgrupper med indflydelse på industrigrenen«. For så vidt angår politikforanstaltninger, indeholder udtalelsen desuden specifikt bestemmelser om statsstøtte til virksomheder, der opfylder bestemte finansieringskriterier: »Støtte finansieringen af virksomheder på børsmarkedet og yde subsidier til virksomheder, der foretager dyb forarbejdning af majs, og som er noteret på hjemmemarkedet og i udlandet eller i New Third Board« (56).

                     (79)

                     Desuden konstaterede Kommissionen, at de lokale myndigheder i Heilongjiang støttede, koordinerede og overvågede (bl.a. ved hjælp af sanktioner) oprettelsen og driften af mindst én industripark, der beskæftiger sig med forarbejdning af majs (57).

                     (80)

                     Kommissionen drog også konklusioner vedrørende statslig indgriben i ammoniaksektoren, som er et andet råmateriale, der anvendes til fremstilling af mononatriumglutamat. I den nationale 13. femårsplan for den petrokemiske og den kemiske industri, har den kinesiske regering fastsat årlige mål for ammoniakproduktionen ved at fremme »teknologi -og udstyrssæt, som sikrer en årlig produktion på over én million ton syntetisk ammoniak og syntetisk methanol« (58). En sådan indgriben i forsyningssiden ses yderligere i lignende politikker fra lokale myndigheder. Den 13. femårsplan for petrokemi i Hebei-provinsen pålægger navnlig at »fokusere på fremme af opførelsen af den anden fase af Cangzhou Zhengyuans ammoniakanlæg til 600 000 ton« (59). Desuden blev det konstateret, at industriprovinserne Chongqing og Zhejiang fortrinsvis tilbød lavere elpriser til fremstilling af navnlig syntetisk ammoniak (60).

                     (81)

                     Som anført i fodnoten til betragtning 64 er kul normalt et andet vigtigt rå- og hjælpestof i produktionsprocessen for mononatriumglutamat i Kina (i forbindelse med levering af energi i fremstillingsprocessen). Som Kommissionen konstaterede i sin rapport, er energipriserne i Kina ikke markedsbaserede. Navnlig er kulmarkedet genstand for fordrejninger, især som følge af subsidiering (61). Kommissionen konstaterede endvidere, at offentlige myndigheder griber ind i markedskræfterne i kulsektoren på provinsplan, navnlig i Shandong-provinsen, ved hjælp af planlægningsdokumenter, der regulerer forsynings-, lokaliserings- og industrimønstre. Et sådant dokument er Shandong-provinsens udviklingsplan for energi på mellemlang og lang sigt, der blev offentliggjort i 2016 og omfatter en periode frem til 2030. Planens ideologiske motivation til at styre markedet er synlig, navnlig gennem det vejledende princip om at »(g)ennemføre ånden i det kinesiske kommunistpartis 18. nationalkongres og dets tredje, fjerde, femte og sjette plenarforsamlinger, med omhu gennemføre Generalsekretær Xi Jinpings række af vigtige taler og de taler, som han har afholdt under sit inspektionsbesøg i Shandong.« Den anerkender også den centraliserede karakter, som energimarkedets funktionsmåde indtil for nylig har haft, da et af planens erklærede mål er at »fremme omstillingen af det fuldt centraliserede energiforsyningsmønster i retning mod et centraliseret og decentraliseret mønster.« Bestemmelserne i dokumentet tager især sigte på at regulere det specifikke mønster for lokalisering og udvikling af kulindustrien (62). Med hensyn til kulkraft pålægges det i dokumentet bl.a. at: »(f)okusere på planlægning og opførelse af mega-kilowatt, højeffektive og ultra-superkritiske kulkraftværksprojekter og opføre en økologisk kulfyret kraftværksklynge i det nordlige kystområde« og »planlægge opførelsen af en integreret udviklingsbase for kulbaseret elektricitet i Southwest Shandong«. Inden for rammerne af dette dokument pålægges det i en specifik handlingsplan for kulomstilling og —udvikling at forfølge følgende industrielle udviklings- og konstruktionsmønstre uden hensyntagen til markedskræfternes frie spil og virksomhedernes frie beslutningstagning: Optage og videregive på ordentlig vis provinsens for høje produktionskapacitet og arbejdsstyrke, fortsat forbedre og styrke grundlaget for de to store virksomhedsgrupper Shandong Energy og Yankuang, fremskynde og fremme sammenlægningen og omstruktureringen af lokale kulminevirksomheder, forbedre industriens koncentrationsniveau, fremme omdannelsen af udviklingsmønstret fra et mønster baseret på kvantitet og hastighed til et mønster baseret på kvalitet og fordele. […] Fokusere på opførelsen af integrerede kulkraftprojekter uden for provinsen i Indre Mongoliet, Shaanxi, Xinjiang osv.« (63).

                     (82)

                     Denne inddragelse af regeringen og de lokale myndigheder i hele værdikæden for mononatriumglutamat har i det mindste potentielt en fordrejende virkning på priserne.

                     (83)

                     GOC styrer udviklingen af sektoren for mononatriumglutamat ud fra en bred vifte af politikværktøjer bl.a. ved at yde statslige subsidier. Årsrapporten for 2019 fra den eksporterende producent Meihua bekræfter, at virksomheden i 2018 modtog mindst 130 mio. RMB i statsstøtte (64). For så vidt angår Ningxia Eppen viser virksomhedens revisionsrapport for 2018 statslige subsidier på 62,3 mio. RMB modtaget i 2017 (65). Desuden har Ningxia Eppen i det samme år tilsyneladende modtaget en bevilling på 200 000 RMB til etablering af et demonstrationsanlæg i forbindelse med partiopbygning (66).

                     (84)

                     Desuden fandt Kommissionen, at Kina i de senere år er begyndt at anvende en momsnedsættelse på 13 % på eksport af mononatriumglutamat, hvilket i øjeblikket resulterer i en fuldstændig momsfritagelse for denne eksport. Dette medfører også et omkostningsincitament for kinesiske operatører på markedet for mononatriumglutamat (67).

                     (85)

                     Med disse og andre midler er sektoren for mononatriumglutamat og de sektorer, der fremstiller råmaterialer, der anvendes til fremstilling af mononatriumglutamat, genstand for statslig indgriben, idet GOC styrer og kontrollerer næsten alle aspekter af udviklingen og funktionsmåden hvad angår værdikæden for mononatriumglutamat.

                     (86)

                     Kort sagt har GOC indført foranstaltninger, der skal tilskynde aktørerne til at opfylde offentlige politikmålsætninger, herunder producenter af mononatriumglutamat og af de rå- og hjælpestoffer, som anvendes til fremstilling af den pågældende vare. Sådanne foranstaltninger hindrer markedskræfterne i at fungere frit.

               3.2.3.6.   Væsentlige fordrejninger, jf. grundforordningens artikel 2, stk. 6a, litra b), fjerde led: manglende eller diskriminerende anvendelse af eller utilstrækkelig håndhævelse af konkurs-, selskabs- eller formueret

                     (87)

                     Ifølge oplysningerne i sagsakterne kan det kinesiske konkurssystem ikke i tilstrækkelig grad opfylde sine egne hovedmål, som f.eks. retfærdig afvikling af fordringer og gæld og beskyttelse af kreditorers og debitorers lovlige rettigheder og interesser. Dette skyldes tilsyneladende, at mens den kinesiske konkurslov formelt hviler på principper, der ligner dem, som anvendes i tilsvarende lovgivning i andre lande end Kina, er det kinesiske system kendetegnet ved en systematisk manglende håndhævelse. Antallet af konkurser er notorisk lavt i forhold til størrelsen af landets økonomi, ikke mindst fordi insolvensbehandlingen lider under en række mangler, der reelt fungerer som en hindring for indgivelse af konkursbegæringer. Staten spiller desuden fortsat en stærk og aktiv rolle i insolvensbehandlinger og har ofte direkte indflydelse på sagens udfald (68).

                     (88)

                     Desuden er manglerne ved systemet for ejendomsret særlig tydelige i forbindelse med ejendomsretten til jord og brugsrettighederne til jord i Kina (69). Al jord ejes af den kinesiske stat (kollektivt ejet landbrugsjord og statsejet jord i byområder). Tildelingen afhænger fortsat udelukkende af staten. Der findes lovbestemmelser, der har til formål at tildele brugsrettigheder til jord på en gennemsigtig måde og til markedspriser, f.eks. ved at indføre udbudsprocedurer. Disse bestemmelser overholdes imidlertid ofte ikke, idet visse købere får deres jordarealer gratis eller til priser under markedsværdien (70). Myndighederne forfølger desuden ofte specifikke politiske mål, herunder gennemførelsen af de økonomiske planer, når de tildeler jordarealer (71).

                     (89)

                     Producenter af mononatriumglutamat er som andre sektorer i den kinesiske økonomi omfattet af de almindelige regler i den kinesiske konkurs-, selskabs- og formueret. Dette medfører, at disse virksomheder også er underlagt fordrejninger ovenfra som følge af den diskriminerende anvendelse eller utilstrækkelige håndhævelse af konkurs- og formueretten. Den nuværende undersøgelse har ikke bragt noget for dagen, der kan rejse tvivl om disse konklusioner. Kommissionen konkluderede således foreløbig, at den kinesiske konkurs- og formueret ikke fungerer ordentligt, hvilket skaber fordrejninger, når den opretholder insolvente virksomheder, og når den tildeler brugsrettigheder til jord i Kina. På grundlag af de foreliggende oplysninger synes disse betragtninger også at være fuldt ud gældende i sektoren for mononatriumglutamat og i de sektorer, der fremstiller de råmaterialer, der anvendes til fremstilling af den undersøgte vare.

                     (90)

                     I lyset af ovenstående konkluderede Kommissionen, at der var tale om forskelsbehandling eller utilstrækkelig håndhævelse af konkurs- og ejendomslovgivningen inden for værdikæderne for den kemiske sektor og sektoren for forarbejdning af majs, herunder også for den undersøgte vare.

               3.2.3.7.   Væsentlige fordrejninger, jf. grundforordningens artikel 2, stk. 6a, litra b), femte led: skævvridning af lønomkostninger

                     (91)

                     Et system med markedsbaserede lønninger kan ikke udvikles fuldt ud i Kina, eftersom arbejdstagere og arbejdsgivere hindres i at udøve deres ret til kollektiv organisering. Kina har ikke ratificeret en række af Den Internationale Arbejdsorganisations (»ILO's«) væsentlige konventioner, navnlig konventionerne om foreningsfrihed og retten til kollektive forhandlinger (72). I henhold til national lovgivning er kun én enkelt fagforening aktiv. Denne organisation er imidlertid ikke uafhængig af de statslige myndigheder, og dens engagement i kollektive overenskomstforhandlinger og beskyttelse af arbejdstagernes rettigheder forbliver fortsat på et rudimentært niveau (73). Desuden er den kinesiske arbejdsstyrkes mobilitet begrænset af systemet til registrering af husstande, som begrænser adgangen til hele spektret af social sikring og andre ydelser til lokale beboere i et givet administrativt område. Dette resulterer typisk i, at arbejdstagere, som ikke er i besiddelse af den lokale bopælsregistrering, befinder sig i en sårbar beskæftigelsessituation og har en lavere indkomst end indehavere af bopælsregistreringen (74). Disse forhold fører til en fordrejning af lønomkostningerne i Kina.

                     (92)

                     Der blev ikke fremlagt dokumentation for, at sektoren for mononatriumglutamat eller for de dermed forbundne rå- og hjælpestoffer ikke ville være omfattet af det beskrevne kinesiske arbejdsretlige system. Sektoren for mononatriumglutamat påvirkes således af skævvridningen af lønomkostninger både direkte (ved fremstilling af den undersøgte vare) og indirekte (når producenter af mononatriumglutamat har adgang til kapital eller rå- og hjælpestoffer fra virksomheder, der er omfattet af det samme arbejdssystem i Kina).

               3.2.3.8.   Væsentlige fordrejninger, jf. grundforordningens artikel 2, stk. 6a, litra b), sjette led: adgang til finansiering fra institutioner, der gennemfører offentlige politiske målsætninger eller på anden måde ikke handler uafhængigt af staten

                     (93)

                     Adgang til kapital for virksomhedsaktører i Kina er underlagt forskellige fordrejninger.

                     (94)

                     For det første er det kinesiske finansielle system kendetegnet ved de statsejede bankers (75) stærke stilling, som ved tildeling af adgang til finansiering tager hensyn til andre kriterier end et projekts økonomiske levedygtighed. I lighed med de ikkefinansielle statsejede virksomheder er bankerne fortsat knyttet til staten, ikke kun gennem ejerskab, men også via personlige relationer (de øverste ledere i de store statsejede finansielle institutioner udpeges i sidste instans af CCP) (76), og i lighed med de ikkefinansielle statsejede virksomheder gennemfører bankerne regelmæssigt offentlige politikker, der er udformet af regeringen. Herved overholder bankerne en udtrykkelig retlig forpligtelse til at drive deres virksomhed i overensstemmelse med den nationale økonomiske og sociale udviklings behov og på grundlag af statens industripolitikker (77). Dette forværres af yderligere gældende regler, som dirigerer finansiering i retning af de sektorer, der er udpeget af regeringen som værende tilskyndede eller på anden måde vigtige (78).

                     (95)

                     Selv om det anerkendes, at forskellige retlige bestemmelser henviser til behovet for at overholde almindelige regler for bankvirksomhed og tilsynsregler, såsom behovet for at undersøge låntagerens kreditværdighed, tyder den omfattende dokumentation, inklusive resultaterne af undersøgelser af handelspolitiske beskyttelsesinstrumenter, på, at disse bestemmelser kun spiller en sekundær rolle i anvendelsen af de forskellige retlige instrumenter.

                     (96)

                     Desuden er vurderinger af obligationer og kreditvurderinger ofte fordrejet af en række forskellige årsager, herunder det forhold, at risikovurderingen er påvirket af virksomhedens strategiske betydning for GOC og af styrken af enhver implicit garanti stillet af regeringen. Overslag tyder stærkt på, at de kinesiske kreditvurderinger systematisk svarer til lavere internationale kreditvurderinger (79).

                     (97)

                     Ovennævnte forhold forværres af yderligere gældende regler, som dirigerer finansiering i retning af de sektorer, der er udpeget af regeringen som værende tilskyndede eller på anden måde vigtige (80). Dette resulterer i en forudindtagethed i forbindelse med udlån til statsejede virksomheder, store private virksomheder med gode forbindelser og virksomheder i nøgleindustrisektorer, hvilket indebærer, at tilgængeligheden af og omkostningerne ved kapital ikke er ens for alle aktører på markedet.

                     (98)

                     For det andet er låneomkostninger blevet holdt kunstigt lave for at stimulere væksten i investeringerne. Det har ført til den overdrevne brug af kapitalinvesteringer med stadig lavere investeringsafkast. Dette illustreres gennem den seneste vækst i virksomhedernes gearing inden for den statslige sektor på trods af et kraftigt fald i rentabiliteten, hvilket tyder på, at de mekanismer, der styrer banksystemet, ikke følger normale forretningsmæssige indstillinger.

                     (99)

                     For det tredje er prissignalerne stadig ikke drevet af de frie markedskræfter, men påvirkes af statsligt indførte fordrejninger, selv om der blev opnået en nominel renteliberalisering i oktober 2015. De kunstigt lave rentesatser medfører underprissætning og dermed den overdrevne anvendelse af kapital.

                     (100)

                     Den generelle kreditvækst i Kina er tegn på en forværring af effektiviteten af kapitaltildelingen, uden at der er tegn på en kreditstramning, som man ville forvente på et marked uden fordrejninger. Som følge heraf er misligholdte lån steget kraftigt i de seneste år. I en situation med stigende gældsrisiko har GOC valgt at undgå misligholdelse. Gældsproblemer er derfor blevet håndteret ved enten at optage nye lån, hvorved der oprettes såkaldte »zombie-virksomheder«, eller ved at overdrage ejerskabet til gælden (f.eks. via fusioner eller konvertering af gæld til egenkapital) uden nødvendigvis at fjerne det samlede gældsproblem eller tage fat på de grundlæggende årsager hertil.

                     (101)

                     På trods af de seneste skridt, der er taget for at liberalisere markedet, er erhvervskreditsystemet i Kina i bund og grund påvirket af betydelige fordrejninger som følge af statens fortsat omfattende rolle på kapitalmarkederne.

                     (102)

                     Der blev ikke fremlagt dokumentation for, at sektoren for mononatriumglutamat ville være undtaget fra den ovenfor beskrevne statslige indgriben i det finansielle system. Kommissionen har også fastslået, at førende producenter af mononatriumglutamat modtog statsstøtte (se betragtning 83). Derfor medfører det betydelige statslige indgreb i det finansielle system, at markedsvilkårene påvirkes i alvorlig grad på alle niveauer.

               3.2.3.9.   Den systemiske karakter af de beskrevne fordrejninger

                     (103)

                     Kommissionen bemærkede, at de fordrejninger, der er beskrevet i rapporten, er karakteristiske for den kinesiske økonomi. De foreliggende oplysninger viser, at de kendsgerninger og karakteristika ved det kinesiske system, som er beskrevet i afsnit 3.2.3.2-3.2.3.5 samt i del A i rapporten, finder anvendelse i hele landet og på tværs af økonomiens sektorer. Det samme gælder for beskrivelsen af de produktionsfaktorer, der er anført i afsnit 3.2.3.6-3.2.3.8 og i del B i rapporten.

                     (104)

                     Kommissionen minder om, at der til produktionen af mononatriumglutamat er behov for en bred vifte af rå- og hjælpestoffer. I den forbindelse er Kina en af de største producenter af majs, som er det vigtigste råmateriale i produktionsprocessen for mononatriumglutamat (se betragtning 64). Når producenter af mononatriumglutamat køber/indgår aftale i Kina om disse rå- og hjælpestoffer, er de priser, de betaler (og som registreres som deres omkostninger), tydeligvis påvirket af de samme systemiske fordrejninger, der er nævnt tidligere. Leverandører af rå- og hjælpestoffer anvender f.eks. arbejdskraft, som er genstand for fordrejningerne. De kan låne penge, der er genstand for fordrejningerne i den finansielle sektor eller i forbindelse med kapitalallokering. De er desuden underlagt det planlægningssystem, der gælder for alle forvaltningsniveauer og sektorer.

                     (105)

                     Som følge heraf er det ikke kun salgspriserne på hjemmemarkedet for mononatriumglutamat, som det ikke er hensigtsmæssigt at anvende, jf. grundforordningens artikel 2, stk. 6a, litra a), men alle omkostningerne ved rå- og hjælpestoffer (herunder råmaterialer, energi, jord, finansiering, arbejdskraft osv.) er også påvirket, fordi deres prisdannelse har været udsat for en betydelig statslig indgriben som beskrevet i del A og B i rapporten. De statslige indgreb, der er beskrevet i forbindelse med kapitalallokering, indrømmelse af jord, arbejdskraft, energi og råmaterialer, finder sted i hele Kina. Det betyder f.eks., at et rå- og hjælpestof, der i sig selv er produceret i Kina ved at kombinere en række produktionsfaktorer, er udsat for væsentlige fordrejninger. Det samme gælder for input til rå- og hjælpestoffer osv. Hverken GOC eller de eksporterende producenter har fremlagt dokumentation eller argumenter for det modsatte i løbet af denne undersøgelse.

               3.2.3.10.   Konklusion

                     (106)

                     Analysen i afsnit 3.2.3.2-3.2.3.9, som omfatter en undersøgelse af al tilgængelig dokumentation vedrørende Kinas indgriben i landets økonomi i al almindelighed samt i sektoren for mononatriumglutamat inklusive den dermed forbundne værdikæde, viste, at priserne eller omkostningerne, for så vidt angår den pågældende vare, herunder omkostningerne ved råmaterialer, energi og arbejdskraft, ikke udspringer af frie markedskræfter, fordi de er blevet påvirket af væsentlig statslig indgriben, jf. grundforordningens artikel 2, stk. 6a, litra b), hvilket fremgår af den faktiske eller mulige påvirkning fra et eller flere af de relevante forhold heri. På dette grundlag og i mangel af samarbejde fra GOC konkluderede Kommissionen, at det ikke er hensigtsmæssigt at anvende priserne og omkostningerne på hjemmemarkedet til at fastsætte den normale værdi i dette tilfælde.

                     (107)

                     Kommissionen beregnede derfor den normale værdi udelukkende på grundlag af produktions- og salgsomkostninger, der var et resultat af ikkefordrejede priser eller referenceværdier, dvs. som i dette tilfælde var baseret på de tilsvarende produktions- og salgsomkostninger i et egnet repræsentativt land, jf. grundforordningens artikel 2, stk. 6a, litra a), som drøftet i det følgende afsnit.

               3.2.4.   Repræsentativt land
         3.2.4.1.   Generelle bemærkninger

                     (108)

                     Valget af det repræsentative land var baseret på følgende kriterier, jf. grundforordningens artikel 2, stk. 6a:

                                 —

                                 Et økonomisk udviklingsniveau svarende til Kinas. Til dette formål anvendte Kommissionen lande med en bruttonationalindkomst pr. indbygger svarende til Kinas på grundlag af Verdensbankens database (81)

                                 —

                                 Produktion af den undersøgte vare i det pågældende land

                                 —

                                 Tilgængeligheden af relevante offentlige data i det repræsentative land

                                 —

                                 Hvis der er mere end et muligt repræsentativt land, gives der, når det er relevant, fortrinsret til lande, der har et passende niveau af social og miljømæssig beskyttelse.

                     (109)

                     Som forklaret i betragtning 40 og 41 udstedte Kommissionen to notater til sagsakterne, som var til rådighed for interesserede parter, om kilderne til fastsættelse af den normale værdi, føjet til sagsakterne henholdsvis den 21. februar 2020 (»første notat om produktionsfaktorer«) og den 8. april 2020 (»det andet notat om produktionsfaktorer«). I sidstnævnte notat underrettede Kommissionen de interesserede parter om sin konklusion om, at Thailand var et egnet repræsentativt land i denne sag, hvis anvendelsen af metoden i grundforordningens artikel 2, stk. 6a, ville blive bekræftet.

               3.2.4.2.   Produktion af den undersøgte vare i det repræsentative land og niveauet af den økonomiske udvikling svarende til udviklingen i Kina

                     (110)

                     I det første notat om produktionsfaktorer anførte Kommissionen, at for de lande med samme økonomiske udviklingsniveau som Kina ifølge Verdensbanken, dvs. lande, der af Verdensbanken er klassificeret som »mellemindkomstlande i den øverste halvdel« ud fra bruttonationalindkomsten, var det kendt, at produktionen af den undersøgte vare fandt sted i Argentina, Brasilien, Fiji, Iran, Jamaica, Malaysia, Mauritius, Mexico, Peru, Sydafrika, Thailand og Tyrkiet. Der blev ikke modtaget bemærkninger vedrørende niveauet for økonomisk udvikling og produktion af den undersøgte vare i de potentielle repræsentative lande efter dette notat.

               3.2.4.3.   Umiddelbart tilgængelige data i det repræsentative land

                     (111)

                     Kommissionen kunne kun identificere mononatriumglutamatproducerende virksomheder, hvis finansielle data var umiddelbart tilgængelige, og som derfor kunne betragtes som egnede i henhold til grundforordningens artikel 2, stk. 6a, litra a), i to af de lande, som Kommissionen identificerede som potentielle repræsentative lande, nemlig Thailand og Malaysia.

                     (112)

                     Som anført i det andet notat om produktionsfaktorer blev der imidlertid kun identificeret én virksomhed, der producerede mononatriumglutamat, i Malaysia, nemlig Ajinomoto Malaysia Bhd, som også producerede andre fødevarer og fødevaretilsætningsstoffer. I Thailand blev fem virksomheder identificeret, nemlig Ajinomoto Co., (Thailand) Ltd, Thai Fermentation Industry Co. Ltd (Racha Churos), Thai Churos, Thai Foods International Co. Ltd og KT MSG. Alle disse virksomheder producerede mononatriumglutamat og andre fødevarer eller fødevaretilsætningsstoffer. To af dem, Thai Fermentation Industry Co. Ltd (Racha Churos) og Thai Churos, syntes dog hovedsagelig at producere mononatriumglutamat og et begrænset udvalg af andre varer. På dette grundlag konkluderede Kommissionen, at de offentligt tilgængelige finansielle data i Thailand ville være repræsentative og nøjagtige med henblik på vurderingen af et ikkefordrejet og rimeligt beløb for SA&G i forbindelse med denne undersøgelse.

                     (113)

                     Kommissionen analyserede nøje alle relevante oplysninger, der var tilgængelige i sagsakterne, vedrørende produktionsfaktorer i Thailand og bemærkede følgende:

                                 —

                                 Kommissionen analyserede importstatistikkerne for alle de produktionsfaktorer, der er anført i det første notat om produktionsfaktorer, som ajourført ved det andet notat om produktionsfaktorer, og konkluderede, at der var import af alle de produktionsfaktorer, der var nødvendige med henblik på fremstillingen af den undersøgte vare i NUP.

                                 —

                                 Energistatistikker (industripriser på elektricitet) for NUP var umiddelbart tilgængelige i form af data fra den regionale elektricitetsmyndighed og offentliggjort af Thailand Board of Investment (82).

                                 —

                                 Kilden til arbejdskraftomkostninger er de statistikker, der findes på Den Internationale Arbejdsorganisations (ILO's) websted om gennemsnitlige månedslønninger i fremstillingssektoren og ugentlige arbejdstimer i Thailand (83).

                     (114)

                     I henhold til grundforordningens artikel 2, stk. 6a, litra a), skal den beregnede normale værdi omfatte et ikkefordrejet og rimeligt beløb til dækning af SA&G samt fortjeneste. Desuden skal der fastsættes en værdi for de indirekte produktionsomkostninger til dækning af de omkostninger, som ikke indgår i produktionsfaktorerne. Som nævnt i betragtning 112 konkluderede Kommissionen, at fem virksomheder i Thailand, nemlig Ajinomoto Co. (Thailand) Ltd, Thai Fermentation Industry Co Ltd (Racha Churos), Thai Churos, Thai Foods International Co. Ltd og KT MSG havde umiddelbart tilgængelige årsregnskaber, der kunne anvendes som reference til at fastlægge et ikkefordrejet og rimeligt beløb for SA&G samt fortjeneste.

                     (115)

                     Da det blev fastslået, at Thailand var et egnet repræsentativt land på grundlag af disse forhold, var der ikke behov for at foretage en vurdering af niveauet for social og miljømæssig beskyttelse i overensstemmelse med grundforordningens artikel 2, stk. 6a, litra a), første led, sidste punktum.

               3.2.4.4.   Konklusion om repræsentativt land

                     (116)

                     På baggrund af ovenstående analyse opfyldte Thailand alle de kriterier, der er fastsat i grundforordningens artikel 2, stk. 6a, litra a), første led, for at kunne betragtes som et egnet repræsentativt land. Thailand har navnlig en væsentlig produktion af den undersøgte vare og et komplet umiddelbart tilgængeligt datasæt til rådighed vedrørende alle produktionsfaktorer, SA&G samt fortjeneste.

               3.2.5.   Kilder anvendt til fastsættelse af ikkefordrejede omkostninger og referenceværdier.

                     (117)

                     I det andet notat om produktionsfaktorer anførte Kommissionen, at den med henblik på at beregne den normale værdi i overensstemmelse med grundforordningens artikel 2, stk. 6a, litra a), ville anvende databasen GTA (84) til at fastsætte de ikkefordrejede omkostninger for alle råmaterialer, der indgår i produktionsfaktorerne i det repræsentative land, og ILO's statistikker og de nationale statistikker til at fastsætte de ikkefordrejede arbejdskraftomkostninger i det repræsentative land. Kommissionen anførte endvidere, at den havde til hensigt at anvende de takster, der anvendtes af Thailands regionale elektricitetsmyndighed, for elomkostningerne. For vandomkostningerne havde Kommissionen til hensigt at anvende de takster, der anvendtes af Thailands vandmyndighed for byområder (Thailand's' Metropolitan Waterworks Authority). De finansielle data fra de fem virksomheder Ajinomoto Co. (Thailand) Ltd, Thai Fermentation Industry Co Ltd (Racha Churos), Thai Churos, Thai Foods International Co. Ltd og KT MNG ville blive anvendt til at fastsætte SA&G samt fortjeneste.

               3.2.6.   Produktionsfaktorer

                     (118)

                     For at fastsætte den normale værdi i overensstemmelse med grundforordningens artikel 2, stk. 6a, litra a), analyserede Kommissionen alle tilgængelige data for produktionsfaktorerne og besluttede at anvende følgende kilder og værdier:

                        Tabel 1

                        Produktionsfaktorer for mononatriumglutamat

                                    Produktionsfaktorer

                                    Varekode

                                    Måleenhed

                                    Ikkefordrejet værdi

                                    Råmaterialer

                                 Majs

                                 1005 90 90 00 2

                                 KG

                                 1,59 CNY pr. kg

                                 Enzymer

                                 3507

                                 KG

                                 73,81 CNY pr. kg

                                 Vandfri ammoniak

                                 2814 10

                                 KG

                                 1,97 CNY pr. kg

                                 Aminer indeholdende oxygenholdige grupper

                                 2922 49

                                 KG

                                 57,89 CNY pr. kg

                                 Svovlsyre

                                 2807 0000 10 2

                                 KG

                                 0,49 CNY pr. kg

                                 Phosphorsyre

                                 2809 20 32

                                 KG

                                 7,89 CNY pr. kg

                                 Natriumhydroxid i vandig opløsning

                                 2815 12

                                 KG

                                 2,30 CNY pr. kg

                                 Natriumbicarbonat

                                 2836 30

                                 KG

                                 3,20 CNY pr. kg

                                 Dinatriumphosphat

                                 2835 22 00

                                 KG

                                 7,4 CNY pr. kg

                                 Aktiveret kul

                                 3802 10 00 00 0

                                 KG

                                 25,75 CNY pr. kg

                                 Flydende ilt

                                 2804 40

                                 KG

                                 1,06 CNY pr. kg

                                    Energi/forbrugsmaterialer

                                 Olie

                                 2710 19

                                 L

                                 3,35 CNY pr. liter

                                 Risskal

                                 1213 00

                                 KG

                                 3,91 CNY pr. kg

                                 Elektricitet

                                 Thailands regionale elektricitetsmyndighed

                                 KWH

                                 0,71 CNY pr. kWh

                                    Arbejdskraft

                                 Direkte arbejdskraft

                                 Den Internationale Arbejdsorganisation — ILOSTAT

                                 Timer

                                 17,13 CNY pr. time

                                    Biprodukt/affald

                                 Flydende gødning

                                 3105

                                 KG

                                 2,64 (neg.) CNY pr. kg

                     (119)

                     Desuden inkluderede Kommissionen et beløb for indirekte produktionsomkostninger til dækning af omkostninger, der ikke er omfattet af ovennævnte produktionsfaktorer. For at fastslå denne mængde blev der gjort brug af dataene i anmodningen, navnlig data fra Ajinomotos Thai KKP-fabrik. Denne metode er behørigt forklaret i betragtning 127 og 128.

               3.2.6.1.   Råmaterialer

                     (120)

                     Omkostningsstrukturen for mononatriumglutamat bestemmes hovedsagelig af råmaterialeomkostningerne, navnlig sukkerkilden og forskellige kemikalier (hovedsagelig carbonater) samt energi.

                     (121)

                     For at fastsætte den ikkefordrejede pris på råmaterialer baserede Kommissionen sig på importpriserne til det repræsentative land som indberettet i GTA, hvortil der blev lagt importafgifter. For at fastsætte den normale værdi i overensstemmelse med Kommissionens metode bør indenlandske transportomkostninger normalt lægges til disse importpriser. I lyset af konklusionen i betragtning 133 om at der ikke fandtes oplysninger om indenlandske transportomkostninger som følge af den manglende samarbejdsvilje hos eksportører/producenter i Kina samt arten af denne udløbsundersøgelse, som fokuserer på at fastslå, om der fortsat fandt dumping sted i den nuværende undersøgelsesperiode i stedet for at fastslå dennes nøjagtige omfang, besluttede Kommissionen, at det var unødvendigt med justeringer for indenlandsk transport, da sådanne justeringer blot ville øge den normale værdi og dermed dumpingmargenen.

                     (122)

                     Importprisen for hver enkelt produktionsfaktor i det repræsentative land blev fastsat som et vejet gennemsnit af enhedspriserne ved import for den pågældende produktionsfaktor fra alle tredjelande, undtagen Kina, og lande, der ikke var medlemmer af WTO, og som er opført i bilag 1 til Europa-Parlamentets og Rådets forordning (EU) 2015/755 (85). Kommissionen besluttede at udelukke importen fra Kina til det repræsentative land, eftersom den i betragtning 106 konkluderede, at det ikke er hensigtsmæssigt at anvende priserne og omkostningerne på hjemmemarkedet i Kina på grund af væsentlige fordrejninger, jf. grundforordningens artikel 2, stk. 6a, litra b). Da der ikke forelå beviser for, at de samme fordrejninger ikke ligeledes påvirkede varer bestemt til eksport, antog Kommissionen, at de samme fordrejninger påvirkede eksportpriserne.

               3.2.6.2.   Arbejdskraft

                     (123)

                     ILO offentliggør detaljerede oplysninger om lønninger i forskellige økonomiske sektorer i Thailand. Kommissionen anvendte de seneste tilgængelige ILO-statistikker over månedslønninger i fremstillingssektoren og ugentlige arbejdstimer i Thailand i den nuværende undersøgelsesperiode (86).

               3.2.6.3.   Elektricitet

                     (124)

                     Elektricitetspriserne for virksomheder (industrielle brugere) i Thailand offentliggøres af Thailand Board of Investment. Kommissionen anvendte de takster, der gælder for store almene servicevirksomheder, som anvendt af den regionale elektricitetsmyndighed og offentliggjort af Thailand Board of Investment (87).

               3.2.6.4.   Hjælpematerialer/ubetydelige mængder

                     (125)

                     På grund af det store antal produktionsfaktorer blev nogle af råmaterialerne, som kun havde en ubetydelig (dvs. under 0,5 %) vægt i de samlede produktionsomkostninger, grupperet under hjælpematerialer.

                     (126)

                     Kommissionen beregnede hjælpematerialernes andel som en procentsats af de samlede omkostninger ved råmaterialer ud fra anmodningen, især på baggrund af data fra Ajinomotos Thai KKP-fabrik, og anvendte denne procentsats på de genberegnede omkostninger ved råmaterialer ved hjælp af de fastsatte ikkefordrejede priser.

               3.2.6.5.   Indirekte produktionsomkostninger, SA&G, fortjeneste og afskrivninger

                     (127)

                     I henhold til grundforordningens artikel 2, stk. 6a, litra a), skal »den beregnede normale værdi indbefatte et ikkefordrejet og rimeligt beløb til dækning af salgs- og administrationsomkostninger og andre generalomkostninger samt fortjeneste.« Desuden skal der fastsættes en værdi for de indirekte produktionsomkostninger til dækning af de omkostninger, som ikke indgår i produktionsfaktorerne.

                     (128)

                     For at fastsætte en ikkefordrejet værdi af de indirekte produktionsomkostninger og i betragtning af den manglende samarbejdsvilje fra de kinesiske eksporterende producenters eller producenternes side anvendte Kommissionen de foreliggende faktiske oplysninger i overensstemmelse med grundforordningens artikel 18. På grundlag af data fra ansøgningen, herunder især data fra Ajinomotos Thai KKP-fabrik fastsatte Kommissionen derfor forholdet mellem de indirekte produktionsomkostninger i forhold til de samlede produktions- og arbejdskraftomkostninger. Denne procentsats blev anvendt på den ikkefordrejede værdi af produktionsomkostningerne med henblik på at opnå en ikkefordrejet værdi af de indirekte produktionsomkostninger.

                     (129)

                     For at fastsætte et ikkefordrejet og rimeligt beløb for SA&G samt fortjeneste baserede Kommissionen sig på de finansielle oplysninger fra fem virksomheder i det repræsentative land Thailand, der er nævnt i betragtning 117, nemlig Ajinomoto Co. (Thailand) Ltd, Thai Fermentation Industry Co Ltd (Racha Churos), Thai Churos, Thai Foods International Co. Ltd og KT MSG. jf. udtræk fra databaserne Orbis Bureau van Dijk (88) (»Orbis«). Som anført i det andet notat om produktionsfaktorer omfattede dataene fra Ajinomoto Co. (Thailand) Ltd regnskabsåret april 2018 til marts 2019. De seneste finansielle data for de fire andre virksomheder omfattede regnskabsåret januar til december 2018. Omsætningen hos Ajinomoto Co. (Thailand) Ltd udgjorde mere end 80 % af de fem virksomheders samlede omsætning, og de data, der delvist dækker NUP, har således en meget betydelig vægt på tallene for de gennemsnitlige SA&G samt fortjeneste, der anvendes i denne undersøgelse. Medtagelsen af oplysninger fra andre virksomheder, blev, selv om de dækkede perioden lige før NUP, anset for at være repræsentativ, da der ikke forelå beviser for det modsatte. Der blev ikke modtaget bemærkninger til denne fremgangsmåde som nævnt i det andet notat om produktionsfaktorer. Kommissionen fandt denne fremgangsmåde hensigtsmæssig under disse omstændigheder, i betragtning af at SA&G samt fortjeneste for Ajinomoto Co. (Thailand) Ltd (begge på 16 %) var i overensstemmelse med det gennemsnit, der blev anvendt og anført i betragtning 132, og afspejlede data fra de andre virksomheder, for hvilke der forelå data indtil udgangen af 2018. Under alle omstændigheder ville begge datasæt have vist en høj dumpingmargen, og i betragtning af at den pågældende undersøgelse er en udløbsundersøgelse, er det ikke nødvendigt at fastsætte en præcis dumpingmargen. I januar 2021 konsulterede Kommissionen Dun & Bradstreet-databasen (»D&B«) (89) for at kontrollere, om de finansielle data for alle fem virksomheder var ajourført. Den eneste ajourføring, der blev konstateret, var for Ajinomoto Co. (Thailand) Ltd for perioden april 2019 til marts 2020, men datasættet var ufuldstændigt, da det ikke omfattede nettofortjenesten. Det oprindelige datasæt, der blev fremlagt i det andet notat om produktionsfaktorer, blev derfor anvendt.

               3.2.7.   Beregning

                     (130)

                     På grundlag af ovenstående beregnede Kommissionen den normale værdi ab fabrik i overensstemmelse med grundforordningens artikel 2, stk. 6a, litra a). Da de eksporterende producenter/producenterne i Kina ikke samarbejdede, og da der derfor ikke forelå oplysninger om de varetyper, der solgtes på hjemmemarkedet, blev den normale værdi ikke fastsat pr. varetype.

                     (131)

                     Først fastsatte Kommissionen de ikkefordrejede produktionsomkostninger. Da de kinesiske eksporterende producenter/producenter ikke samarbejdede, baserede Kommissionen sig på oplysningerne fra ansøgeren i anmodningen, der bygger på omkostningsstrukturen og de relevante tekniske produktionsforhold i virksomhedens produktionsanlæg tilpasset de vigtigste sukkerkilder (majsstivelse), der anvendes i Kina, og på udnyttelsen af hver faktor (materialer og arbejdskraft) til produktion af mononatriumglutamat. Kommissionen multiplicerede anvendelsesfaktorerne med de ikkefordrejede omkostninger pr. enhed, der blev observeret i det repræsentative land Thailand.

                     (132)

                     Kommissionen anvendte derefter forholdet mellem de indirekte produktionsomkostninger, jf. betragtning 128, og de ikkefordrejede produktionsomkostninger. Med hensyn til SA&G samt fortjeneste anvendte Kommissionen det vejede gennemsnit af SA&G samt fortjeneste i de offentligt tilgængelige årsregnskaber for de fem identificerede producenter af mononatriumglutamat i Thailand, jf. betragtning 129. Kommissionen lagde således følgende elementer til de ikkefordrejede produktionsomkostninger:

                                 —

                                 Indirekte produktionsomkostninger, som tegnede sig for [5-10 %] af de samlede produktionsomkostninger, jf. betragtning 128,

                                 —

                                 SA&G på 16 % lagt til summen af direkte og indirekte produktionsomkostninger og

                                 —

                                 en fortjeneste på 18 % lagt til summen af direkte og indirekte produktionsomkostninger.

               3.2.8.   Eksportpris

                     (133)

                     Da de eksporterende producenter/producenterne i Kina ikke samarbejdede, blev eksportpriserne til Unionen fastsat på grundlag af de foreliggende faktiske oplysninger, jf. grundforordningens artikel 18. Kommissionen fastsatte eksportprisen på grundlag af de tilgængelige statistikker, dvs. Comext-databasen (Eurostat). Da priserne i Comext er registreret på cif-niveau (omkostninger, forsikring og fragt), blev niveauet ab fabrik fastsat på grundlag af den dokumentation, der var blevet fremlagt i anmodningen om en udløbsundersøgelse for transportomkostninger, håndtering, søtransport og forsikring.

               3.2.9.   Sammenligning og dumpingmargen

                     (134)

                     I overensstemmelse med grundforordningens artikel 2, stk. 6a, litra a), sammenlignede Kommissionen den beregnede normale værdi med eksportprisen som fastsat ovenfor. På dette grundlag udgør den vejede gennemsnitlige dumpingmargen udtrykt i procent af cif-prisen, Unionens grænse fra Comext-databasen, ufortoldet, 112,8 %.

               3.2.10.   Konklusion

                     (135)

                     Kommissionen konkluderede derfor, at der fortsat fandt dumping sted fra Kina i den nuværende undersøgelsesperiode.

               3.3.   Indonesien

                     (136)

                     For den nuværende undersøgelsesperiode viser Eurostats statistiske data, at der blev importeret 5 535 ton mononatriumglutamat fra Indonesien, hvilket svarer til [5-10 %] af markedsandelen i Unionen. Kommissionen konkluderede, at en sådan importmængde er tilstrækkelig repræsentativ til at undersøge, om dumpingen fortsatte i den nuværende undersøgelsesperiode.

               3.3.1.   Normal værdi

                     (137)

                     På grund af manglende samarbejdsvilje fra de indonesiske eksporterende producenters side anvendte Kommissionen de foreliggende faktiske oplysninger til at fastsætte den normale værdi, jf. grundforordningens artikel 18. I denne forbindelse anvendte Kommissionen oplysningerne fra virksomhedsgruppen af samarbejdsvillige indonesiske producenter.

                     (138)

                     Den normale værdi blev således baseret på salgspriserne på hjemmemarkedet fra virksomhedsgruppen af samarbejdsvillige indonesiske producenter. Som følge af den manglende samarbejdsvilje fra de indonesiske eksporterende producenters side forelå der ingen detaljerede eksportpriser pr. varetype. Det var derfor ikke muligt at foretage en detaljeret undersøgelse af, om handelen havde fundet sted i normal handel, jf. grundforordningens artikel 2, stk. 4-6. Kommissionen fastslog, at den gennemsnitlige salgspris på hjemmemarkedet var rentabel, dvs. over de gennemsnitlige produktionsomkostninger, der var fastsat for virksomhedsgruppen af samarbejdsvillige indonesiske producenter. Den normale værdi blev derfor fastsat på grundlag af den gennemsnitlige salgspris på hjemmemarkedet for alt hjemmemarkedssalg fra den samarbejdsvillige virksomhedsgruppe af indonesiske producenter.

                     (139)

                     Undersøgelsen viste også, at mononatriumglutamat blev solgt i løs vægt og til detailsalg. Ansøgeren fremlagde oplysninger om, at mononatriumglutamat i løs vægt (dvs. ved salg i emballagestørrelser på 20 kg og derover) udgjorde langt størstedelen af eksportsalget til Unionen, mens salget på hjemmemarkedet i Indonesien fandt sted både i løs vægt og i detailleddet (salg i små forbrugerpakker).

                     (140)

                     Oplysningerne fra virksomhedsgruppen af samarbejdsvillige indonesiske producenter bekræftede, at mononatriumglutamat i løs vægt blev solgt på det indonesiske hjemmemarked til priser, der lå under produktionsomkostningerne, og viste, at der var en konsekvent prisforskel mellem salg i løs vægt og detailsalg.

                     (141)

                     For fuldstændighedens skyld og for at sikre en rimelig sammenligning mellem den normale værdi og eksportprisen beregnede Kommissionen derfor også en alternativ normal værdi kun baseret på hjemmemarkedssalget i løs vægt, som kunne sammenlignes med salgspriserne ved eksport overvejende i løs vægt. Som ovenfor blev salgspriserne på mononatriumglutamat i løs vægt baseret på oplysninger fra virksomhedsgruppen af samarbejdsvillige indonesiske producenter. Da hjemmemarkedssalget i løs vægt fandt sted under de gennemsnitlige produktionsomkostninger, beregnede Kommissionen den normale værdi i henhold til grundforordningens artikel 2, stk. 3 og 6, ved at tilføje de vejede gennemsnitlige SA&G samt fortjeneste, som virksomhedsgruppen af samarbejdsvillige indonesiske producenter havde haft på hele hjemmemarkedssalget af mononatriumglutamat (i løs vægt og i detailleddet), i den nuværende undersøgelsesperiode. Da der ikke forelå andre tilgængelige oplysninger, blev det anset for den mest hensigtsmæssige og rimelige informationskilde.

               3.3.2.   Eksportpris

                     (142)

                     Da de indonesiske eksporterende producenter ikke samarbejdede, blev eksportprisen fastsat på grundlag af Comext-data (Eurostat), jf. grundforordningens artikel 18. Da priserne i Comext er registreret på cif-niveau, og virksomhedsgruppen af samarbejdsvillige indonesiske producenter ikke eksporterede til Unionen, blev niveauet ab fabrik fastsat på grundlag af den dokumentation, der blev fremlagt i anmodningen om en udløbsundersøgelse vedrørende transport- og forsikringsomkostninger fra Indonesien til Unionens grænse.

               3.3.3.   Sammenligning og dumpingmargen

                     (143)

                     Kommissionen sammenlignede den normale værdi under de to forskellige scenarier, der er beskrevet ovenfor, med den ovenfor fastsatte eksportpris. På dette grundlag udgør den vejede gennemsnitlige dumpingmargen udtrykt i procent af cif-prisen, Unionens grænse, ufortoldet:

                                 —

                                 87,03 %, beregnet på grundlag af det samlede hjemmemarkedssalg af mononatriumglutamat i Indonesien, jf. betragtning 138

                                 —

                                 44,26 %, beregnet på grundlag af beregnede normale værdi, jf. betragtning 141.

               3.3.4.   Konklusion

                     (144)

                     Kommissionen konkluderede derfor, at der fortsat fandt dumping sted fra Indonesien i den nuværende undersøgelsesperiode.

               4.   SANDSYNLIGHED FOR FORTSAT DUMPING
         4.1.   Kina

                     (145)

                     I forlængelse af konstateringen af, at der fandt dumping sted i den nuværende undersøgelsesperiode, undersøgte Kommissionen i overensstemmelse med grundforordningens artikel 11, stk. 2, sandsynligheden for fortsat dumping, hvis foranstaltningerne ophæves over for importen fra Kina. Som følge af manglende samarbejdsvilje fra eksporterende producenter/producenter i Kina baserede Kommissionen sin vurdering på de foreliggende faktiske oplysninger i overensstemmelse med grundforordningens artikel 18, dvs. på resultater af den tidligere udløbsundersøgelse, jf. betragtning 2, oplysninger i anmodningen om en fornyet undersøgelse, offentlige tilgængelige oplysninger, Comext-data (Eurostat) og GTA. Følgende elementer blev undersøgt: produktionskapaciteten og den uudnyttede kapacitet i Kina, priserne ved eksport til tredjelandsmarkeder, EU-markedets tiltrækningskraft og omgåelsespraksis.

               4.1.1.   Produktionskapacitet og uudnyttet kapacitet i Kina

                     (146)

                     På grund af manglende samarbejdsvilje måtte Kommissionen basere sin vurdering på de foreliggende faktiske oplysninger i overensstemmelse med grundforordningens artikel 18, navnlig på oplysningerne i anmodningen og resultaterne af den tidligere udløbsundersøgelse samt på andre offentlige kilder, jf. betragtning 149

                     (147)

                     Produktionskapaciteten for mononatriumglutamat i Kina er steget støt siden 2015 ifølge ansøgerens oplysninger. Siden 2013 har mindre producenter af mononatriumglutamat i Kina på grund af skærpede miljøbeskyttelseslove forladt markedet for mononatriumglutamat, mens større producenter har udvidet deres anlæg og øget produktionskapaciteten med [10-30 %] og er nået op på [3 500 000-4 000 000] ton i perioden mellem 2016 og 2018. I samme periode steg den samlede uudnyttede kapacitet med [100-130 %]. Fra 2018 blev den uudnyttede kapacitet blandt de aktive producenter af mononatriumglutamat i Kina anslået til [tolv til femten] gange EU-forbruget i den nuværende undersøgelsesperiode.

                     (148)

                     Desuden bekræfter flere offentligt tilgængelige artikler (90) baseret på markedsrapporter den hastige stigning i de kinesiske produktionsmængder. På grundlag af disse offentligt tilgængelige oplysninger har flere førende producenter af mononatriumglutamat i Kina øget deres kapacitet siden 2015.

                     (149)

                     Andre offentligt tilgængelige oplysninger (91) tydede på, at Fufeng Group, som er en af de førende producenter af mononatriumglutamat i Kina og den største eksportør til Unionen ifølge ansøgeren, øgede sin produktionskapacitet med 41 % fra 940 000 ton i 2015 til 1 330 000 ton i 2019. Samtidig faldt kapacitetsudnyttelsen til 80 %. Det betyder, at én enkelt kinesisk producents uudnyttede kapacitet i 2019 udgjorde 266 000 ton, dvs. mere end [to til fire] gange det samlede EU-forbrug i samme periode.

                     (150)

                     I betragtning af at der er en række andre producenter af mononatriumglutamat i Kina af samme størrelse som Fufeng Group, er det rimeligt at konkludere, at der er en betydelig overkapacitet i Kina.

               4.1.2.   EU-markedets tiltrækningskraft, priserne ved eksport til tredjelandsmarkeder og omgåelse

                     (151)

                     Kommissionen undersøgte, om det er sandsynligt, at de kinesiske eksporterende producenter vil øge deres eksportsalg til Unionen til dumpingpriser, hvis foranstaltningerne får lov at udløbe. Kommissionen undersøgte derfor de kinesiske eksporterende producenters prisniveauer ved salg til Unionen sammenlignet med andre tredjelandsmarkeder for at fastslå, om EU-markedet var attraktivt med hensyn til prisniveau.

                     (152)

                     I mangel af samarbejde anvendte Kommissionen Eurostat- og GTA-statistikker. Det blev konstateret, at den gennemsnitlige kinesiske pris ved eksport til Unionen kun var marginalt lavere end den samlede gennemsnitlige kinesiske eksportpris til andre tredjelandsmarkeder. I betragtning af at de kinesiske importpriser til Unionen (uden antidumpingtold), jf. betragtning 221, i betydelig grad underbød EU-erhvervsgrenens priser i NUP, er det meget sandsynligt, at EU-markedet ville være mere attraktivt for kinesiske eksportører end andre tredjelandsmarkeder, hvis foranstaltningerne får lov at udløbe. Det skyldes, at de kinesiske eksportører uden told ville kunne eksportere til Unionen til priser, der er højere end priserne til andre tredjelandsmarkeder, men som stadig ligger under EU-erhvervsgrenens priser.

                     (153)

                     Det blev også konstateret, at importen fra Kina på trods af de gældende antidumpingforanstaltninger forblev forholdsvis stabil både med hensyn til mængde og markedsandel og tegnede sig for en markedsandel på [4-7 %] i den nuværende undersøgelsesperiode (hvoraf mere end halvdelen var omfattet af proceduren for aktiv forædling, se afsnit 5.3.2). Som forklaret i betragtning 8 og 9 er det desuden konstateret, at kinesiske eksporterende producenter omgår de gældende antidumpingforanstaltninger ved at eksportere en let ændret vare (mononatriumglutamat i blanding og opløsning). Omgåelsespraksis viser de kinesiske eksporterende producenters interesse i at få adgang til EU-markedet uden begrænsninger og dermed EU-markedets tiltrækningskraft for den kinesiske eksport.

                     (154)

                     Baseret på den betydelige overkapacitet i Kina og EU-markedets tiltrækningskraft for kinesiske eksporterende producenter, jf. priser ved eksport til tredjelande og omgåelsespraksis, konkluderede Kommissionen, at der er stor sandsynlighed for, at udløbet af antidumpingforanstaltningerne vil føre til en stigning i mængden af dumpingimporten.

               4.1.3.   Konklusion vedrørende sandsynligheden for fortsat dumping

                     (155)

                     I betragtning af konklusionerne vedrørende fortsat dumping i NUP og den sandsynlige udvikling i eksporten, hvis foranstaltningerne udløber, jf. betragtning 154, konkluderede Kommissionen, at der er stor sandsynlighed for, at udløbet af antidumpingforanstaltningerne over for importen fra Kina vil føre til fortsat dumping.

               4.2.   Indonesien

                     (156)

                     I forlængelse af konstateringen af, at der fandt dumping sted i den nuværende undersøgelsesperiode, undersøgte Kommissionen i overensstemmelse med grundforordningens artikel 11, stk. 2, sandsynligheden for fortsat dumping, hvis foranstaltningerne ophæves. Som følge af manglende samarbejdsvilje fra de eksporterende producenter i Indonesien baserede Kommissionen sin vurdering på de foreliggende faktiske oplysninger i overensstemmelse med grundforordningens artikel 18, navnlig på oplysningerne i anmodningen og på de tilgængelige statistiske oplysninger, dvs. fra Eurostat og GTA. Følgende elementer blev undersøgt: produktionskapaciteten og den uudnyttede kapacitet i Indonesien, situationen på hjemmemarkedet i Indonesien, priserne ved eksport til andre tredjelandsmarkeder og EU-markedets tiltrækningskraft.

               4.2.1.   Produktionskapaciteten og den uudnyttede kapacitet i Indonesien

                     (157)

                     I betragtning af den udbredte mangel på samarbejdsvilje hos de indonesiske eksporterende producenter blev produktionskapaciteten og den uudnyttede kapacitet i Indonesien fastsat på grundlag af de foreliggende faktiske oplysninger, herunder især de af ansøgeren leverede oplysninger, i overensstemmelse med grundforordningens artikel 18.

                     (158)

                     Produktionskapaciteten i Indonesien var betydeligt større end produktionsmængderne. Ifølge anmodningen udgjorde produktionskapaciteten for mononatriumglutamat ca. 240 000 ton mellem juli 2018 og juni 2019, mens produktionsmængden udgjorde ca. 200 000 ton i samme periode. Kapacitetsudnyttelsen nåede derfor op på ca. 85 %, hvilket svarer til en anslået uudnyttet kapacitet på ca. 35 000 ton, hvilket svarer til [nul til to] gange det samlede EU-forbrug i den nuværende undersøgelsesperiode.

                     (159)

                     På grundlag af ovenstående konkluderede Kommissionen, at de indonesiske eksporterende producenter har betydelig uudnyttet kapacitet, som de kunne anvende til at producere mononatriumglutamat til eksport til EU-markedet, hvis foranstaltningerne får lov at udløbe.

               4.2.2.   Markedssituationen i Indonesien

                     (160)

                     Ifølge GTA-statistikkerne steg eksporten af mononatriumglutamat fra Kina til Indonesien med 71 % mellem 2016 og 2019, fra 26 668 ton til 45 498 ton i 2019. I samme periode faldt priserne på mononatriumglutamat fra Kina til Indonesien med over 8 %, fra 949 EUR/ton i 2016 til 874 EUR/ton i 2019.

                     (161)

                     Den stigende lavprisimport fra Kina gjorde det stadig vanskeligere for de indonesiske producenter at sælge mononatriumglutamat på hjemmemarkedet og/eller at dække deres produktionsomkostninger gennem hjemmemarkedssalg. I løbet af undersøgelsen kunne dette også konstateres for den virksomhedsgruppe af samarbejdsvillige indonesiske producenter, der solgte mononatriumglutamat i løs vægt til priser, der lå under omkostningerne, jf. betragtning 139. En sådan situation styrker de indonesiske producenters incitament til at øge deres eksportsalg til tredjelande, herunder Unionen, for som minimum at absorbere de faste produktionsomkostninger.

               4.2.3.   EU-markedets tiltrækningskraft og priserne ved eksport til tredjelandsmarkeder

                     (162)

                     Undersøgelsen viste, at den indonesiske markedsandel forblev repræsentativ i hele den betragtede periode og lå på [5-9 %] i den nuværende undersøgelsesperiode på trods af de gældende antidumpingforanstaltninger. Det viser tydeligt EU-markedets tiltrækningskraft over for de indonesiske producenter af mononatriumglutamat.

                     (163)

                     Kommissionen undersøgte, om det er sandsynligt, at de indonesiske eksporterende producenter vil øge deres eksportsalg til Unionen til dumpingpriser, hvis foranstaltningerne får lov at udløbe. Kommissionen undersøgte derfor de indonesiske eksporterende producenters prisniveauer ved salg til Unionen sammenlignet med andre tredjelandsmarkeder for at fastslå, om EU-markedet var attraktivt med hensyn til prisniveau.

                     (164)

                     Da de indonesiske eksporterende producenter ikke udviste samarbejdsvilje, blev sammenligningen af de indonesiske priser ved eksport til Unionen og de indonesiske priser ved eksport til andre eksportmarkeder i den nuværende undersøgelsesperiode baseret på data fra GTA. På dette grundlag var den gennemsnitlige indonesiske fob-pris ved eksport til Unionen en smule højere (med 1,6 %) end den samlede gennemsnitlige indonesiske pris ved eksport til andre tredjelandsmarkeder. Selv om priserne kun var lidt højere end i Unionen, bekræfter den konstante og stadig betydelige markedsandel for den indonesiske eksport til Unionen, at prisniveauerne ved eksport til Unionen var attraktive. I betragtning af, at fob-priserne, der er registreret i GTA, ikke omfatter antidumpingtolden (som er på mellem 7,2 % og 28,4 % for de indonesiske eksporterende producenter), vil prisniveauet ved eksport til Unionen desuden klart være attraktivt for de indonesiske eksportører, hvis tolden udløber, da det ville give dem mulighed for at hæve deres eksportpriser. I dette scenarie vil EU-markedet generere et mere lukrativt prisniveau end andre tredjelandsmarkeder, og der vil derfor være et stort incitament til at øge eksporten til Unionen.

                     (165)

                     Baseret på den betydelige overkapacitet hos indonesiske producenter, hjemmemarkedssituationen i Indonesien og EU-markedets tiltrækningskraft for indonesiske eksporterende producenter konkluderede Kommissionen, at der er stor sandsynlighed for, at udløbet af antidumpingforanstaltningerne vil føre til en stigning i dumpingimporten.

               4.2.4.   Konklusion vedrørende sandsynligheden for fortsat dumping

                     (166)

                     I betragtning af konklusionerne vedrørende fortsat dumping i NUP og den sandsynlige udvikling i eksporten, hvis foranstaltningerne udløber, jf. betragtning 165, konkluderede Kommissionen, at der er stor sandsynlighed for, at udløbet af antidumpingforanstaltningerne over for importen fra Indonesien vil føre til fortsat dumping.

               5.   SKADE
         5.1.   Definition af EU-erhvervsgrenen og EU-produktion

                     (167)

                     I den betragtede periode blev den samme vare fremstillet af én producent i Unionen. Denne udgør »EU-erhvervsgrenen«, jf. grundforordningens artikel 4, stk. 1.

               5.2.   EU-forbrug

                     (168)

                     Kommissionen fastsatte EU-forbruget ved at lægge EU-erhvervsgrenens salg på EU-markedet til importen fra Kina, Indonesien og andre tredjelande på grundlag af Eurostats data.

                     (169)

                     EU-forbruget udviklede sig således:

                        Tabel 2

                        EU-forbruget (i ton)

                                 2016

                                 2017

                                 2018

                                 Den nuværende undersøgelsesperiode

                                 Det frie marked

                                 [48 170 -78 448 ]

                                 [49 430 -80 501 ]

                                 [46 745 -76 127 ]

                                 [45 712 -74 445 ]

                                    Indeks (regnskabsår 2016 = 100)

                                    100

                                    103

                                    97

                                    95

                                 Det bundne marked

                                 [78-127]

                                 [104-169]

                                 [125-204]

                                 [190-310]

                                    Indeks (regnskabsår 2016 = 100)

                                    100

                                    134

                                    161

                                    245

                                 Det bundne forbrug i forhold til forbruget på det frie marked

                                    0,16 %

                                    0,21 %

                                    0,27 %

                                    0,42 %

                                    Kilde: Spørgeskemabesvarelser og Eurostat.

                     (170)

                     EU-forbruget på det frie marked steg en smule mellem 2016 og 2017, inden det faldt mod slutningen af den nuværende undersøgelsesperiode. Generelt faldt EU-forbruget på det frie marked med 5 % i den betragtede periode.

                     (171)

                     Der findes også et meget lille bundet forbrug i Unionen, som tegner sig for mindre end 0,5 % af forbruget på det frie marked i hele den betragtede periode. Det bundne forbrug steg med 145 % i den betragtede periode.

               5.3.   Import fra de pågældende lande
         5.3.1.   Mængde og markedsandel for importen fra de pågældende lande

                     (172)

                     Kommissionen fastsatte importmængden og -markedsandelen på grundlag af oplysninger fra Eurostat.

                     (173)

                     Importen fra de pågældende lande og deres markedsandel udviklede sig som følger:

                        Tabel 3

                        Importmængde (i ton) og markedsandel

                                 2016

                                 2017

                                 2018

                                 Den nuværende undersøgelsesperiode

                                 Importmængde fra Kina

                                 3 604

                                 3 643

                                 2 223

                                 3 485

                                    Indeks (regnskabsår 2016 = 100)

                                    100

                                    101

                                    62

                                    97

                                 Markedsandel

                                 [3,7 %-6,0 %]

                                 [3,6 %-5,9 %]

                                 [2,3 %-3,8 %]

                                 [3,7 %-6,1 %]

                                    Indeks (regnskabsår 2016 = 100)

                                    100

                                    99

                                    64

                                    102

                                 Importmængde fra Indonesien

                                 7 496

                                 7 855

                                 8 269

                                 5 060

                                    Indeks (regnskabsår 2016 = 100)

                                    100

                                    105

                                    110

                                    68

                                 Markedsandel

                                 [7,6 %-12,4 %]

                                 [7,8 %-12,7 %]

                                 [8,7 %-14,1 %]

                                 [5,4 %-8,8 %]

                                    Indeks (regnskabsår 2016 = 100)

                                    100

                                    102

                                    114

                                    71

                                    Kilde: Eurostat.

                     (174)

                     Importmængderne fra Kina var næsten konstante mellem 2016 og 2017, faldt betydeligt i 2018 (med 39 % i forhold til 2017) og steg derefter med 57 % ved udgangen af den nuværende undersøgelsesperiode sammenlignet med 2018. Generelt faldt importmængderne fra Kina med 3 % i den betragtede periode.

                     (175)

                     Importmængderne fra Indonesien steg med 10 % mellem 2016 og 2018, inden de faldt betydeligt med 39 % ved udgangen af den nuværende undersøgelsesperiode sammenlignet med niveauet i 2018. I løbet af den betragtede periode faldt importmængden fra Indonesien med 32 %.

                     (176)

                     Kinas markedsandel steg med 2 % i den betragtede periode, mens den for Indonesiens vedkommende faldt med 29 % i samme periode. Ikke desto mindre lå markedsandelen for både Kina og Indonesien over minimalniveauet i hele den betragtede periode.

               5.3.2.   Proceduren for aktiv forædling

                     (177)

                     Mononatriumglutamat importeres fra Kina under den normale ordning og under proceduren for aktiv forædling.

                     (178)

                     Importen fra Kina under den normale ordning og under proceduren for aktiv forædling udviklede sig således:

                        Tabel 4

                        Importmængde (i ton) fra Kina under den normale ordning og proceduren for aktiv forædling

                                 2016

                                 2017

                                 2018

                                 Den nuværende undersøgelsesperiode

                                 Importmængde fra Kina under den normale ordning

                                 1 930

                                 1 022

                                 872

                                 1 125

                                    Indeks (regnskabsår 2016 = 100)

                                    100

                                    53

                                    45

                                    58

                                 Markedsandel

                                 [2,0 %-3,2 %]

                                 [1,0 %-1,7 %]

                                 [0,9 %-1,5 %]

                                 [1,2 %-2,0 %]

                                    Indeks (regnskabsår 2016 = 100)

                                    100

                                    52

                                    47

                                    61

                                 Importmængde fra Kina under proceduren for aktiv forædling

                                 1 673

                                 2 621

                                 1 351

                                 2 359

                                    Indeks (regnskabsår 2016 = 100)

                                    100

                                    157

                                    81

                                    141

                                 Markedsandel

                                 [1,7 %-2,8 %]

                                 [2,6 %-4,2 %]

                                 [1,4 %-2,3 %]

                                 [2,5 %-4,1 %]

                                    Indeks (regnskabsår 2016 = 100)

                                    100

                                    153

                                    83

                                    149

                                    Kilde: Eurostat.

                     (179)

                     68 % af den samlede import fra Kina blev importeret via proceduren for aktiv forædling i den nuværende undersøgelsesperiode. Mængden heraf steg med 41 % i løbet af den betragtede periode.

               5.3.3.   Priser på importen fra de pågældende lande og prisunderbud

                     (180)

                     Kommissionen fastsatte importpriserne på grundlag af Eurostat-oplysninger.

                     (181)

                     De vejede gennemsnitlige priser på importen fra de pågældende lande udviklede sig således:

                        Tabel 5

                        Importpriser (EUR/kg)

                                 2016

                                 2017

                                 2018

                                 Den nuværende undersøgelsesperiode

                                 Kina

                                 1,06

                                 0,89

                                 0,88

                                 0,93

                                    Indeks (regnskabsår 2016 = 100)

                                    100

                                    85

                                    83

                                    88

                                 Indonesien

                                 1,24

                                 1,12

                                 1,07

                                 1,17

                                    Indeks (regnskabsår 2016 = 100)

                                    100

                                    91

                                    87

                                    94

                                    Kilde: Eurostat (ekskl. import under proceduren for aktiv forædling).

                     (182)

                     Importprisen fra Kina faldt med 17 % mellem 2016 og 2018, inden den steg med 5 % ved udgangen af den nuværende undersøgelsesperiode. Generelt faldt importprisen fra Kina med 12 % i den betragtede periode.

                     (183)

                     Importprisen fra Indonesien fulgte den samme tendens som importprisen fra Kina og faldt med 13 % mellem 2016 og 2018, inden den derefter steg med 9 % ved udgangen af den nuværende undersøgelsesperiode. I den betragtede periode faldt importprisen fra Indonesien med 6 %.

                     (184)

                     I mangel af samarbejdsvilje fra de kinesiske og indonesiske eksporterende producenter, som omhandlet i betragtning 24, fastsatte Kommissionen prisunderbuddet i den nuværende undersøgelsesperiode ved at sammenligne de vejede gennemsnitlige salgspriser, som den eneste EU-producent forlangte af ikke forretningsmæssigt forbundne kunder på EU-markedet, justeret til ab fabrik-niveau, og de vejede gennemsnitlige eksportpriser på grundlag af Eurostat-oplysninger, inklusive antidumpingtold, med passende justeringer for told og omkostninger efter importen. For så vidt angår importen fra Kina blev prisen på de mængder mononatriumglutamat, der blev importeret under proceduren for aktiv forædling, ikke taget i betragtning, da disse mængder ikke er overgået til fri omsætning på EU-markedet.

                     (185)

                     Resultatet af sammenligningen blev udtrykt som en procentdel af omsætningen hos den eneste EU-producent i den nuværende undersøgelsesperiode. Deraf fremgik det, at der ikke var tale om underbud hverken for Kina eller Indonesien.

               5.4.   Import fra andre tredjelande end Kina og Indonesien

                     (186)

                     Importen af mononatriumglutamat fra andre tredjelande end Kina og Indonesien kom hovedsagelig fra Vietnam og Brasilien.

                     (187)

                     Importmængde samt markedsandel og pristendenser for importen af mononatriumglutamat fra andre tredjelande udviklede sig som følger:

                        Tabel 6

                        Import fra tredjelande

                                 Land

                                 2016

                                 2017

                                 2018

                                 Den nuværende undersøgelsesperiode

                                 Vietnam

                                 Mængde (ton)

                                 3 399

                                 1 523

                                 1 642

                                 2 642

                                    Indeks (regnskabsår 2016 = 100)

                                    100

                                    45

                                    48

                                    78

                                 Markedsandel

                                 [3,5 %-5,6 %]

                                 [1,5 %-2,5 %]

                                 [1,7 %-2,8 %]

                                 [2,8 %-4,6 %]

                                    Indeks (regnskabsår 2016 = 100)

                                    100

                                    44

                                    50

                                    82

                                 Gennemsnitspris (EUR/kg)

                                 1,32

                                 1,34

                                 1,24

                                 1,31

                                    Indeks (regnskabsår 2016 = 100)

                                    100

                                    101

                                    94

                                    99

                                 Brasilien

                                 Mængde (ton)

                                 1 900

                                 1 296

                                 1 014

                                 1 339

                                    Indeks (regnskabsår 2016 = 100)

                                    100

                                    68

                                    53

                                    70

                                 Markedsandel

                                 [1,9 %-3,1 %]

                                 [1,3 %-2,1 %]

                                 [1,1 %-1,7 %]

                                 [1,4 %-2,3 %]

                                    Indeks (regnskabsår 2016 = 100)

                                    100

                                    67

                                    55

                                    74

                                 Gennemsnitspris (EUR/kg)

                                 1,20

                                 1,20

                                 1,21

                                 1,22

                                    Indeks (regnskabsår 2016 = 100)

                                    100

                                    100

                                    101

                                    102

                                 Andre tredjelande

                                 Mængde (ton)

                                 344

                                 345

                                 386

                                 365

                                    Indeks (regnskabsår 2016 = 100)

                                    100

                                    100

                                    112

                                    106

                                 Markedsandel

                                 [0,3 %-0,6 %]

                                 [0,3 %-0,6 %]

                                 [0,4 %-0,7 %]

                                 [0,4 %-0,6 %]

                                    Indeks (regnskabsår 2016 = 100)

                                    100

                                    98

                                    116

                                    112

                                 Gennemsnitspris (EUR/kg)

                                 2,49

                                 2,83

                                 2,39

                                 2,65

                                    Indeks (regnskabsår 2016 = 100)

                                    100

                                    114

                                    96

                                    107

                                 I alt — alle andre tredjelande undtagen de pågældende lande

                                 Mængde (ton)

                                 5 642

                                 3 164

                                 3 041

                                 4 346

                                    Indeks (regnskabsår 2016 = 100)

                                    100

                                    56

                                    54

                                    77

                                 Markedsandel

                                 [5,7 %-9,3 %]

                                 [3,1 %-5,1 %]

                                 [3,2 %-5,2 %]

                                 [4,7 %-7,6 %]

                                    Indeks (regnskabsår 2016 = 100)

                                    100

                                    55

                                    56

                                    81

                                 Gennemsnitspris (EUR/kg)

                                 1,35

                                 1,44

                                 1,38

                                 1,40

                                    Indeks (regnskabsår 2016 = 100)

                                    100

                                    107

                                    102

                                    103

                                    Kilde: Eurostat.

                     (188)

                     Importmængderne fra andre tredjelande faldt samlet fra 5 642 400 kg i 2016 til 4 345 700 kg i den nuværende undersøgelsesperiode, dvs. et fald på 23 % i den betragtede periode. Den tilsvarende markedsandel faldt med 19 % i samme periode. Samlet set steg priserne på importen fra tredjelande med 3 % i den betragtede periode og er betydeligt højere end priserne på importen fra de pågældende lande.

               5.5.   EU-erhvervsgrenens økonomiske situation
         5.5.1.   Generelle bemærkninger

                     (189)

                     Vurderingen af EU-erhvervsgrenens økonomiske situation omfattede en vurdering af alle de økonomiske indikatorer, der havde indflydelse på EU-erhvervsgrenens situation i den betragtede periode.

               5.5.2.   Produktion, produktionskapacitet og kapacitetsudnyttelse

                     (190)

                     Den samlede produktion, produktionskapacitet og kapacitetsudnyttelse i Unionen udviklede sig i den betragtede periode som følger:

                        Tabel 7

                        Produktion, produktionskapacitet og kapacitetsudnyttelse

                                 2016

                                 2017

                                 2018

                                 Den nuværende undersøgelsesperiode

                                 Produktionsmængde (ton)

                                 [47 400 -77 195 ]

                                 [50 105 -81 599 ]

                                 [48 624 -79 188 ]

                                 [50 108 -81 605 ]

                                    Indeks (regnskabsår 2016 = 100)

                                    100

                                    106

                                    103

                                    106

                                 Produktionskapacitet (ton)

                                 [61 600 -100 320 ]

                                 [61 600 -100 320 ]

                                 [61 600 -100 320 ]

                                 [61 600 -100 320 ]

                                    Indeks (regnskabsår 2016 = 100)

                                    100

                                    100

                                    100

                                    100

                                 Kapacitetsudnyttelse

                                 [54 %-88 %]

                                 [57 %-93 %]

                                 [55 %-90 %]

                                 [57 %-93 %]

                                    Indeks (regnskabsår 2016 = 100)

                                    100

                                    106

                                    103

                                    106

                                    Kilde: Spørgeskemabesvarelse.

                     (191)

                     Produktionen svingede let i den betragtede periode. Selv om den steg med 6 % mellem 2016 og 2017, faldt den med 3 % mellem 2017 og 2018 og steg derefter igen i den nuværende undersøgelsesperiode med 3 %. Samlet set faldt produktionsmængden med 6 % i den betragtede periode. Undersøgelsen viste, at udsvingene hovedsagelig skyldtes de afbrydelser på grund af vedligeholdelse, som EU-erhvervsgrenen foretog (i visse år var det 16 dage, og andre var det 10 dage).

                     (192)

                     Produktionskapaciteten var uændret i den betragtede periode.

                     (193)

                     Som følge af en stabil produktionskapacitet udviklede kapacitetsudnyttelsen sig i takt med produktionsmængden, dvs. den steg først mellem 2016 og 2017, faldt derefter mellem 2017 og 2018 og steg igen i den nuværende undersøgelsesperiode. Kapacitetsudnyttelsen faldt således også med 6 % i den betragtede periode.

               5.5.3.   Salgsmængde og markedsandel

                     (194)

                     EU-erhvervsgrenens salgsmængde og markedsandel udviklede sig som følger i den betragtede periode:

                        Tabel 8

                        Salgsmængde og markedsandel

                                 2016

                                 2017

                                 2018

                                 Den nuværende undersøgelsesperiode

                                 Salgsmængde på EU-markedet (ton)

                                 [36 451 -59 363 ]

                                 [39 167 -63 787 ]

                                 [37 272 -60 700 ]

                                 [36 689 -59 750 ]

                                    Indeks (regnskabsår 2016 = 100)

                                    100

                                    107

                                    102

                                    101

                                 Markedsandel

                                 [53 %-89 %]

                                 [55 %-93 %]

                                 [56 %-93 %]

                                 [56 %-94 %]

                                    Indeks (regnskabsår 2016 = 100)

                                    100

                                    105

                                    105

                                    106

                                    Kilde: Spørgeskemabesvarelse.

                     (195)

                     EU-erhvervsgrenens salg af mononatriumglutamat faldt med 1 % i den betragtede periode. Forbruget steg først med 7 % mellem 2016 og 2017 men faldt siden med 6 % i slutningen af den nuværende undersøgelsesperiode. Det sideløbende fald i forbruget førte til en stigning i EU-erhvervsgrenens markedsandel på 6 % i den betragtede periode.

               5.5.3.1.   Vækst

                     (196)

                     Som anført ovenfor faldt EU-forbruget på det frie marked med 5 % i den betragtede periode, mens EU-erhvervsgrenens salgsmængde steg en smule med 1 %, hvilket svarer til en stigning i markedsandel på 6 %.

               5.5.4.   Beskæftigelse og produktivitet

                     (197)

                     Beskæftigelsen og produktiviteten udviklede sig i den betragtede periode, som følger:

                        Tabel 9

                        Beskæftigelse og produktivitet

                                 2016

                                 2017

                                 2018

                                 Den nuværende undersøgelsesperiode

                                 Antal ansatte

                                 [137-222]

                                 [138-225]

                                 [133-217]

                                 [132-215]

                                    Indeks (regnskabsår 2016 = 100)

                                    100

                                    101

                                    97

                                    97

                                 Produktivitet (ton/ansat)

                                 [243-396]

                                 [253-413]

                                 [256-416]

                                 [266-433]

                                    Indeks (regnskabsår 2016 = 100)

                                    100

                                    104

                                    105

                                    109

                                    Kilde: Spørgeskemabesvarelse.

                     (198)

                     Beskæftigelsen i EU-erhvervsgrenen faldt med 3 % i den betragtede periode. Denne nedgang skyldtes synergier inden for fælles tjenester (som f.eks. informationsteknologi (IT) og menneskelige ressourcer (HR)) efter integrationen af detailhandelens dybfrostsegment i AFE.

                     (199)

                     Produktiviteten øgedes som følge af kombinationen af et fald i beskæftigelsen og en stigning i produktionsmængden, jf. betragtning 191.

               5.5.5.   Dumpingmargenens størrelse og genrejsning efter tidligere dumping

                     (200)

                     Dumpingmargenerne for de pågældende lande lå betydeligt over minimalniveauet som anført i betragtning 134 og 143, og mængden af og markedsandelen for importen fra de pågældende lande forblev betydelige i den betragtede periode, som omhandlet i betragtning 174-176.

                     (201)

                     Derfor gav en vedvarende illoyal prisfastsættelse fra de eksporterende producenter i Kina og Indonesien ikke EU-erhvervsgrenen mulighed for at genrejse sig efter følgerne af tidligere dumpingpraksis.

               5.5.6.   Priser og faktorer, som påvirker priserne

                     (202)

                     De vejede gennemsnitlige enhedssalgspriser hos den eneste EU-producent ved salg til ikke forretningsmæssigt forbundne kunder i Unionen udviklede sig i den betragtede periode som følger:

                        Tabel 10

                        Salgspriser og omkostninger i Unionen

                                 2016

                                 2017

                                 2018

                                 Den nuværende undersøgelsesperiode

                                 Gennemsnitlig enhedssalgspris på det frie marked (EUR/kg)

                                 [0,94-1,52]

                                 [0,86-1,40]

                                 [0,84-1,36]

                                 [0,87-1,42]

                                    Indeks (regnskabsår 2016 = 100)

                                    100

                                    92

                                    90

                                    93

                                 Enhedsproduktionsomkostninger (EUR/kg)

                                 [0,91-1,49]

                                 [0,91-1,49]

                                 [0,95-1,55]

                                 [0,88-1,43]

                                    Indeks (regnskabsår 2016 = 100)

                                    100

                                    100

                                    104

                                    96

                                    Kilde: Spørgeskemabesvarelse.

                     (203)

                     EU-erhvervsgrenens gennemsnitlige enhedssalgspris til ikke forretningsmæssigt forbundne kunder i Unionen faldt med 7 % i den betragtede periode. Den udviste en faldende tendens mellem 2016 og 2018 og steg derefter i den nuværende undersøgelsesperiode. Tendensen i EU-erhvervsgrenens salgspriser fulgte tendensen i den kinesiske og indonesiske importpris på EU-markedet.

                     (204)

                     Enhedsproduktionsomkostningerne faldt i den betragtede periode med 4 %. De var stabile mellem 2016 og 2017, hvorefter de steg med 4 % i 2018 i forhold til 2017 og faldt med 8 % i den nuværende undersøgelsesperiode. Faldet i produktionsomkostningerne i 2019 i forhold til 2018 skyldes EU-erhvervsgrenens bestræbelser på at reducere forbruget af råmaterialer i fremstillingsprocessen såvel som et fald i råmaterialepriserne.

               5.5.7.   Arbejdskraftomkostninger

                     (205)

                     Den eneste EU-producents gennemsnitlige arbejdskraftomkostninger udviklede sig i den betragtede periode som følger:

                        Tabel 11

                        Gennemsnitlige arbejdskraftomkostninger pr. ansat

                                 2016

                                 2017

                                 2018

                                 Den nuværende undersøgelsesperiode

                                 Gennemsnitlige arbejdskraftomkostninger pr. ansat (EUR)

                                 [49 321 -80 323 ]

                                 [50 538 -82 304 ]

                                 [48 606 -79 159 ]

                                 [48 282 -78 631 ]

                                    Indeks (regnskabsår 2016 = 100)

                                    100

                                    102

                                    99

                                    98

                                    Kilde: Spørgeskemabesvarelse.

                     (206)

                     De gennemsnitlige arbejdskraftomkostninger pr. ansat faldt med 2 % i løbet af den betragtede periode. Denne nedgang hænger sammen med synergier inden for IT, finans, HR og topledelsesfunktioner, der er opnået efter integrationen af detailhandelens dybfrostsegment i AFE som nævnt i betragtning 198.

               5.5.8.   Lagerbeholdninger

                     (207)

                     Den eneste EU-producents lagerbeholdninger udviklede sig i den betragtede periode som følger:

                        Tabel 12

                        Lagerbeholdninger

                                 2016

                                 2017

                                 2018

                                 Den nuværende undersøgelsesperiode

                                 Slutlagre (ton)

                                 [12 765 -20 789 ]

                                 [9 706 -15 807 ]

                                 [8 054 -13 116 ]

                                 [9 926 -16 166 ]

                                    Indeks (regnskabsår 2016 = 100)

                                    100

                                    76

                                    63

                                    78

                                 Slutlagre i procent af produktionen

                                 [19 %-31 %]

                                 [14 %-22 %]

                                 [12 %-19 %]

                                 [14 %-23 %]

                                    Indeks (regnskabsår 2016 = 100)

                                    100

                                    72

                                    62

                                    74

                                    Kilde: Spørgeskemabesvarelse.

                     (208)

                     Slutlagrene faldt samlet med 22 % i den betragtede periode. Slutlagrene udviste en faldende tendens mellem 2016 og 2018 og steg derefter i den nuværende undersøgelsesperiode med 23 % sammenlignet med 2018. På trods af den faldende tendens var lagerbeholdningerne fortsat høje i den betragtede periode.

                     (209)

                     Slutlagrene udtrykt i procent af produktionen faldt med 38 % mellem 2016 og 2018 og steg derefter med 20 % i den nuværende undersøgelsesperiode. Samlet set faldt de med 26 %. Denne faldende tendens var resultatet af den faldende tendens i slutlagrene og den lille stigning i produktionsmængden.

               5.5.9.   Rentabilitet, likviditet, investeringer, investeringsafkast og evne til at rejse kapital

                     (210)

                     Den eneste EU-producents rentabilitet, likviditet, investeringer og investeringsafkast udviklede sig i den betragtede periode som følger:

                        Tabel 13

                        Rentabilitet, likviditet, investeringer og investeringsafkast

                                 2016

                                 2017

                                 2018

                                 Den nuværende undersøgelsesperiode

                                 Rentabilitet ved salg i Unionen til ikke forretningsmæssigt forbundne kunder (% af omsætningen)

                                 [1,6 %-2,7 %]

                                 [–7,2 % – –4,4 %]

                                 [–15,35 % – –9,4 %]

                                 [–0,6 % – –0,4 %]

                                    Indeks (regnskabsår 2016 = 100)

                                    100

                                    –269

                                    –574

                                    –22

                                 Likviditet (1 000  EUR)

                                 [5 822 -9 481 ]

                                 [3 838 -6 251 ]

                                 [-3 733  – -2 292 ]

                                 [2 886 -4 699 ]

                                    Indeks (regnskabsår 2016 = 100)

                                    100

                                    66

                                    –39

                                    50

                                 Investeringer (1 000  EUR)

                                 [4 302 -7 006 ]

                                 [4 609 -7 506 ]

                                 [5 419 -8 825 ]

                                 [3 307 -5 386 ]

                                    Indeks (regnskabsår 2016 = 100)

                                    100

                                    107

                                    126

                                    77

                                 Investeringsafkast

                                 [0,3 %-0,5 %]

                                 [–6,3 % – –3,9 %]

                                 [–14,6 % – –8,9 %]

                                 [–1,5 % – –0,9 %]

                                    Indeks (regnskabsår 2016 = 100)

                                    100

                                    -1 168

                                    -2 701

                                    –286

                                    Kilde: Spørgeskemabesvarelse.

                     (211)

                     Kommissionen beregnede den eneste EU-producents rentabilitet som nettofortjenesten før skat ved salg af samme vare til ikke forretningsmæssigt forbundne kunder i Unionen udtrykt i procent af omsætningen i forbindelse med dette salg. Rentabiliteten faldt betydeligt mellem 2016 og 2018. Den eneste EU-producent registrerede tab mellem 2017 og 2019. I 2019 forbedredes rentabiliteten i forhold til 2018 som følge af en stigning i salgsprisen og et fald i produktionsomkostningerne, jf. betragtning 203 og 204. I den betragtede periode faldt rentabiliteten ikke desto mindre fra [1,6 %-2,7 %] i 2016 til tab på [–0,6 % – –0,4 %] i NUP.

                     (212)

                     Nettolikviditeten er EU-erhvervsgrenens evne til at selvfinansiere sine aktiviteter. Nettolikviditeten udviste samme tendens som rentabiliteten: den faldt mellem 2016 og 2018, førend den steg i den nuværende undersøgelsesperiode. Samlet faldt nettolikviditeten med 50 % i den betragtede periode.

                     (213)

                     Investeringerne faldt med 23 % i den betragtede periode. De omfattede hovedsagelig de investeringer, der var nødvendige for at kunne vedligeholde udstyret, reducere forbruget af råmaterialer samt foretage investeringer med henblik på overholdelse af lovfæstede krav til sikkerhed og miljøbeskyttelse.

                     (214)

                     Investeringsafkastet er fortjenesten udtrykt i procent af den bogførte nettoværdi af investeringerne. Som det var tilfældet med de øvrige finansielle indikatorer, udviste investeringsafkastet en faldende tendens mellem 2016 og 2018 og steg en smule i den nuværende undersøgelsesperiode. I den betragtede periode faldt investeringsafkastet med 386 %.

                     (215)

                     Endelig var den faldende rentabilitet og likviditet medvirkede til, at virksomhedens evne til at rejse kapital også blev påvirket negativt.

               5.6.   Konklusion vedrørende skade

                     (216)

                     Til trods for de gældende foranstaltninger fortsatte dumpingimporten fra Kina og Indonesien i betydelige mængder.

                     (217)

                     EU-erhvervsgrenen befinder sig i en vanskelig økonomisk situation. Selv om nogle af skadesindikatorerne, f.eks. produktionsmængde, markedsandel og lagerbeholdninger, viser en gunstig tendens, viser andre indikatorer, som f.eks. salgspriser, rentabilitet, likviditet, investeringer og investeringsafkast, en negativ tendens.

                     (218)

                     På trods af de gældende foranstaltninger, stigningen i produktiviteten og det forhold, at EU-erhvervsgrenen formåede at sænke produktionsomkostningerne, oplevede EU-erhvervsgrenen stadig tab mellem 2017 og 2019.

                     (219)

                     På baggrund af ovenstående konkluderede Kommissionen, at EU-erhvervsgrenen led væsentlig skade, jf. grundforordningens artikel 3, stk. 5.

                     (220)

                     Derefter vurderede Kommissionen, om der er en årsagssammenhæng mellem importen fra de pågældende lande og den skade, der forvoldtes EU-erhvervsgrenen.

                     (221)

                     For så vidt angår Kina viste undersøgelsen, at importmængden forblev over minimalniveauet i hele den betragtede periode. Selv om underbudsmargenen var negativ, da antidumpingtolden blev lagt til importprisen i den nuværende undersøgelsesperiode, var underbudsmargenen uden antidumpingtold på over 20 %. Da EU-erhvervsgrenen er tabsgivende og i betragtning af den målfortjeneste på mellem 5 % og 15 %, der blev fastsat i den oprindelige undersøgelse vedrørende Indonesien (92), kommer importen fra Kina desuden tydeligvis ind i Unionen til skadevoldende priser.

                     (222)

                     For så vidt angår Indonesien viste undersøgelsen også, at importmængden for Kinas vedkommende forblev over minimalniveauet i hele den betragtede periode. Underbudsmargenen var negativ uden antidumpingtolden. Ikke desto mindre ville de nuværende importpriser uden antidumpingtold resultere i en målprisunderbudsmargen på over 7 % sammenlignet med en målpris, der blev fastsat på grundlag af EU-erhvervsgrenens produktionsomkostninger i NUP og målfortjenesten på mellem 5 % og 15 %, som var blevet fastsat i den oprindelige undersøgelse for Indonesien.

                     (223)

                     I betragtning af ovenstående konkluderede Kommissionen, at den væsentlige skade, som EU-erhvervsgrenen havde lidt, skyldtes importen fra Kina, og at den ikke kunne være forårsaget af importen fra Indonesien, da den indonesiske import på grund af foranstaltningernes virkninger fandt sted til priser, der ikke forvoldte EU-erhvervsgrenen skade.

                     (224)

                     Kommissionen undersøgte derfor yderligere sandsynligheden for fortsat skade forårsaget af dumpingimporten fra Kina og sandsynligheden for fornyet skade forårsaget af dumpingimport fra Indonesien, hvis foranstaltningerne ophæves.

               6.   SANDSYNLIGHEDEN FOR FORTSAT OG/ELLER FORNYET SKADE
         6.1.   Sandsynlighed for fortsat skade fra Kina

                     (225)

                     Kommissionen konkluderede i betragtning 219, at EU-erhvervsgrenen led væsentlig skade i den nuværende undersøgelsesperiode. I betragtning 223 fastslog Kommissionen også, at den væsentlige skade, som EU-erhvervsgrenen havde lidt, skyldtes importen fra Kina. Kommissionen vurderede endvidere, om der i dette tilfælde ville være sandsynlighed for fortsat skade forårsaget af dumpingimporten fra Kina, hvis foranstaltningerne over for denne fik lov at udløbe.

                     (226)

                     I den forbindelse blev følgende elementer undersøgt af Kommissionen: produktionsmængde og uudnyttet kapacitet i Kina, EU-markedets tiltrækningskraft for de kinesiske eksporterende producenter, de sandsynlige prisniveauer for importen fra Kina uden antidumpingforanstaltninger og deres indvirkning på EU-erhvervsgrenen.

               6.1.1.   Produktionskapaciteten, den uudnyttede kapacitet i Kina og EU-markedets tiltrækningskraft.

                     (227)

                     Som forklaret i betragtning 147-153 er der baseret på den betydelige overkapacitet i Kina og EU-markedets tiltrækningskraft for kinesiske eksporterende producenter stor sandsynlighed for, at udløbet af antidumpingforanstaltningerne vil føre til en stigning i eksportmængden.

               6.1.2.   Indvirkningerne af importen fra Kina på EU-erhvervsgrenens situation, hvis foranstaltningerne får lov at udløbe

                     (228)

                     Med hensyn til den indvirkning, der kan forventes af en sådan import, undersøgte Kommissionen de sandsynlige prisniveauer, hvis foranstaltningerne får lov at udløbe. I den henseende fandt Kommissionen, at importprisniveauet i den nuværende undersøgelsesperiode uden antidumpingtold var en rimelig indikation. På dette grundlag konstaterede Kommissionen et betydeligt underbud af EU-erhvervsgrenens priser (på over 20 %).

                     (229)

                     Da EU-erhvervsgrenen desuden var tabsgivende i næsten hele den betragtede periode, jf. betragtning 211, og i betragtning af at den målfortjeneste, der blev fastsat for en sådan erhvervsgren, som forklaret i betragtning 221, er på mellem 5 % og 15 %, er den kinesiske import kommet ind i Unionen til skadevoldende priser.

                     (230)

                     Det konkluderes derfor, at situationen for EU-erhvervsgrenen, som allerede lider væsentlig skade, vil blive yderligere forværret, hvis foranstaltningerne ophæves. Hvis der ikke indføres foranstaltninger, vil dumpingimporten fra Kina til skadevoldende priser faktisk sandsynligvis udøve et yderligere pres i nedadgående retning på salgspriserne på EU-markedet. EU-erhvervsgrenen vil med stor sandsynlighed blive nødt til at sænke sine salgspriser, hvilket vil føre til yderligere tab af rentabilitet og efter al sandsynlighed til betydelige tab på kort sigt.

                     (231)

                     Alternativt vil ethvert forsøg fra EU-erhvervsgrenens side på at hæve sine salgspriser til fortjenstgivende niveauer sandsynligvis medføre tab af salgsmængder og markedsandel til lavprisimporten. I betragtning af den omfattende uudnyttede kapacitet i Kina vil de kinesiske eksporterende producenter være i stand til at øge deres eksport på kort sigt og opnå en betydelig markedsandel på bekostning af EU-erhvervsgrenen. EU-erhvervsgrenen vil højst sandsynligt miste stordriftsfordele, hvilket vil føre til en stigning i produktionsomkostningerne pr. enhed og dermed forårsage et yderligere fald i EU-erhvervsgrenens rentabilitet. Som følge heraf vil EU-erhvervsgrenens levedygtighed være alvorligt truet.

               6.1.3.   Konklusion

                     (232)

                     I lyset af ovenstående konklusioner, nemlig den massive uudnyttede kapacitet i Kina, EU-markedets tiltrækningskraft, prisniveauet for importen fra Kina uden antidumpingforanstaltninger og deres sandsynlige indvirkning på EU-erhvervsgrenen, konkluderede Kommissionen, at en manglende indførelse af foranstaltninger efter al sandsynlighed vil føre til en betydelig stigning i dumpingimporten fra Kina til skadevoldende priser, og at der sandsynligvis fortsat vil blive forvoldt væsentlig skade.

               6.2.   Sandsynlighed for fornyet skade fra Indonesien

                     (233)

                     Kommissionen konkluderede i betragtning 219, at EU-erhvervsgrenen led væsentlig skade. I betragtning 223 fastslog Kommissionen også, at den væsentlige skade, som EU-erhvervsgrenen havde lidt, ikke kunne skyldes importen fra Indonesien. Derfor vurderede Kommissionen i overensstemmelse med grundforordningens artikel 11, stk. 2, om der var sandsynlighed for fornyet skade som følge af dumpingimporten fra Indonesien, hvis foranstaltningerne fik lov at udløbe.

                     (234)

                     I den henseende undersøgte Kommissionen produktionskapaciteten og den uudnyttede kapacitet i Indonesien, EU-markedets tiltrækningskraft for de indonesiske eksporterende producenter, de sandsynlige prisniveauer for importen fra Indonesien uden antidumpingforanstaltninger og deres indvirkning på EU-erhvervsgrenen.

               6.2.1.   Produktionskapacitet og uudnyttet kapacitet i Indonesien, markedssituationen i Indonesien og EU-markedets tiltrækningskraft

                     (235)

                     Som forklaret i betragtning 158 til 165 konkluderede Kommissionen baseret på den betydelige overkapacitet hos indonesiske producenter, hjemmemarkedssituationen i Indonesien og EU-markedets tiltrækningskraft over for indonesiske eksporterende producenter, at der er stor sandsynlighed for, at udløbet af antidumpingforanstaltningerne vil føre til en stigning i eksporten.

               6.2.2.   Indvirkningen af importen fra Indonesien på EU-erhvervsgrenens situation, hvis foranstaltningerne får lov at udløbe

                     (236)

                     Kommissionen undersøgte de sandsynlige prisniveauer for importen fra Indonesien, hvis foranstaltningerne får lov at udløbe, på grundlag af de indonesiske importprisniveauer i den nuværende undersøgelsesperiode og deres indvirkning på EU-erhvervsgrenens situation. De indonesiske eksportører underbød ikke EU-erhvervsgrenens priser efter fradrag af den gældende antidumpingtold, men der var et underbud på mere end 7 % ved anvendelsen af en målfortjeneste på mellem 5 % og 15 %, jf. betragtning 229. Det viser, at hvis foranstaltningerne får lov at udløbe, vil importen fra Indonesien blive foretaget til skadevoldende priser, hvilket vil øge pristrykket på EU-erhvervsgrenen, som så enten vil miste salgsmængder eller være nødt til at sænke sine priser. Dette ville meget hurtigt føre til en situation med betydelige tab, hvilket ikke er levedygtigt på kort sigt.

               6.2.3.   Konklusion

                     (237)

                     I lyset af ovenstående konklusioner, nemlig den uudnyttede kapacitet i Indonesien, markedssituationen i Indonesien, EU-markedets tiltrækningskraft, det forventede prisniveau for importen fra Indonesien uden antidumpingforanstaltninger og deres indvirkning på EU-erhvervsgrenen, konkluderedes det, at en manglende indførelse af foranstaltninger efter al sandsynlighed vil føre til en betydelig stigning i dumpingimporten fra Indonesien til skadevoldende priser, og at der sandsynligvis vil blive forvoldt fornyet væsentlig skade.

               7.   UNIONENS INTERESSER

                     (238)

                     I henhold til grundforordningens artikel 21 undersøgte Kommissionen, om en opretholdelse af de gældende antidumpingforanstaltninger ville være i strid med Unionens interesser som helhed. Unionens interesser blev fastlagt på grundlag af en vurdering af alle de forskellige involverede parters interesser, herunder EU-erhvervsgrenens, importørernes og brugernes interesser.

                     (239)

                     Alle interesserede parter fik mulighed for at tilkendegive deres synspunkter, jf. grundforordningens artikel 21, stk. 2.

                     (240)

                     På det grundlag undersøgte Kommissionen, om der til trods for konklusionerne om sandsynligheden for fortsat dumping og skade for Kina og fortsat dumping og fornyet skade for Indonesien var tvingende årsager til at konkludere, at det ikke var i Unionens interesse at opretholde de gældende foranstaltninger.

               7.1.   EU-erhvervsgrenens interesser

                     (241)

                     Med undersøgelsen blev det fastslået, at EU-erhvervsgrenen led væsentlig skade. Som nævnt i betragtning 223 blev den væsentlige skade forårsaget af dumpingimporten fra Kina, og det konkluderedes derfor, at der var sandsynlighed for fortsat væsentlig skade, hvis foranstaltningerne over for Kina får lov at udløbe. Undersøgelsen viste også, at der er sandsynlighed for fornyet væsentlig skade, hvis foranstaltningerne over for importen fra Indonesien får lov til at udløbe. Navnlig vil EU-erhvervsgrenens forventede genrejsning efter den væsentlige skade, der blev forvoldt, sandsynligvis blive bragt i fare, hvis importen af mononatriumglutamat fra Kina og Indonesien til dumpingpriser stiger på EU-markedet.

                     (242)

                     Hvis foranstaltningerne opretholdes, forventes det, at EU-erhvervsgrenen gradvist vil kunne drage fuld fordel af virkningerne af de indførte foranstaltninger. Det bekræftes også af den kendsgerning, at antidumpingforanstaltningerne over for importen af mononatriumglutamat fra Kina blev udvidet til også at omfatte importen af mononatriumglutamat i blanding eller opløsning med oprindelse i Kina efter en antiomgåelsesundersøgelse i 2020, jf. betragtning 8 og 9.

                     (243)

                     Hvis foranstaltningerne får lov at udløbe, vil EU-erhvervsgrenens situation med stor sandsynlighed forværres yderligere, jf. analysen af sandsynligheden for fortsat/fornyet skade i betragtning 225-237.

                     (244)

                     Det konkluderedes derfor, at opretholdelsen af de gældende foranstaltninger over for Kina og Indonesien ville være i EU-erhvervsgrenens interesse.

               7.2.   Ikke forretningsmæssigt forbundne importørers interesser

                     (245)

                     Fire ikke forretningsmæssigt forbundne importører gav sig til kende efter offentliggørelsen af indledningsmeddelelsen. De fire samarbejdede fuldt ud i forbindelse med undersøgelsen ved at indgive en fuldstændig spørgeskemabesvarelse.

                     (246)

                     To af de samarbejdsvillige ikke forretningsmæssigt forbundne importører importerede mononatriumglutamat fra både Kina og Indonesien og de to andre kun fra Indonesien. For dem alle var indvirkningen af aktiviteten i forbindelse med mononatriumglutamat på deres samlede omsætning meget begrænset (under 1,5 % af den samlede omsætning). Undersøgelsen viste desuden, at importørerne var rentable til trods for de gældende foranstaltninger. Den importerede mononatriumglutamat blev anvendt til både fødevaresektoren og nonfoodsektoren.

                     (247)

                     På det grundlag konkluderede Kommissionen, at hvis foranstaltningerne opretholdes, vil indvirkningerne på importørernes økonomiske situation sandsynligvis ikke være betydelige.

               7.3.   Brugernes interesser

                     (248)

                     Brugerne er hovedsagelig aktive i føde- og drikkevaresektoren og anvender mononatriumglutamat til fremstilling af krydderiblandinger, supper og andre tilberedte varer. Mononatriumglutamat kan anvendes til særlige formål i nonfoodsektoren, f.eks. til fremstilling af vaske- og rengøringsmidler.

                     (249)

                     Ingen brugere samarbejdede i forbindelse med undersøgelsen.

                     (250)

                     Den nuværende undersøgelse afslørede ingen væsentlige negative indvirkninger af de gældende foranstaltninger for brugerne. Tidligere undersøgelser af Kina og Indonesien viste, at foranstaltningerne ikke syntes at have haft nogen væsentlig negativ indvirkning på de samarbejdsvillige brugere.

                     (251)

                     På det grundlag konkluderede Kommissionen, at hvis foranstaltningerne opretholdes, vil indvirkningen på disse importørers økonomiske situation sandsynligvis ikke være betydelig.

               7.4.   Konklusion vedrørende Unionens interesser

                     (252)

                     På baggrund af ovenstående konkluderede Kommissionen, at der ikke var tvingende årsager til, at det ikke var i Unionens interesse at opretholde de gældende foranstaltninger over for importen af mononatriumglutamat med oprindelse i de pågældende lande.

               8.   ANTIDUMPINGFORANSTALTNINGER

                     (253)

                     På grundlag af Kommissionens konklusioner om sandsynligheden for fortsat dumping fra Kina og Indonesien, sandsynligheden for fortsat skade for så vidt angår Kina og fornyet skade for så vidt angår Indonesien samt Unionens interesser bør antidumpingforanstaltningerne over for importen af mononatriumglutamat med oprindelse i Kina og Indonesien opretholdes.

                     (254)

                     For at minimere risikoen for omgåelse som følge af den store forskel på toldsatserne er der behov for særlige foranstaltninger, som kan sikre anvendelsen af den individuelle antidumpingtold. Virksomheder med individuel antidumpingtold skal fremlægge en gyldig handelsfaktura for medlemsstaternes toldmyndigheder. Fakturaen skal overholde kravene i denne forordnings artikel 1, stk. 3. Import, der ikke er ledsaget af en sådan faktura, bør være underlagt den antidumpingtold, der finder anvendelse på »alle andre virksomheder«.

                     (255)

                     Selv om det er nødvendigt at fremlægge denne faktura for toldmyndighederne i medlemsstaterne, således at de kan anvende de individuelle antidumpingtoldsatser på importen, er fakturaen ikke det eneste element, som toldmyndighederne skal tage i betragtning. Selv hvis det antages, at en sådan faktura opfylder alle kravene i denne forordnings artikel 1, stk. 3, skal medlemsstaternes toldmyndigheder foretage deres sædvanlige kontrol og skal i lighed med alle andre tilfælde kræve yderligere dokumenter (forsendelsesdokumenter mv.) for at kontrollere, at oplysningerne i erklæringen er korrekte, og sikre, at den efterfølgende anvendelse af den lavere toldsats er berettiget i henhold til toldlovgivningen.

                     (256)

                     Hvis der er en betydelig mængdemæssig stigning i eksporten fra en af de virksomheder, der er omfattet af lavere individuelle toldsatser, efter indførelse af de pågældende foranstaltninger, kan en sådan mængdemæssig stigning i sig selv betragtes som en ændring af handelsmønstret som følge af indførelsen af foranstaltninger, jf. grundforordningens artikel 13, stk. 1. Under sådanne omstændigheder og forudsat, at betingelserne er opfyldt, kan der indledes en antiomgåelsesundersøgelse. Ved denne undersøgelse kan det bl.a. overvejes, om det bliver nødvendigt at fjerne individuelle toldsatser og pålægge en landsdækkende told.

                     (257)

                     De individuelle antidumpingtoldsatser for de virksomheder, der er nævnt i denne forordning, gælder udelukkende for importen af den undersøgte vare, som er fremstillet af disse virksomheder og således af de nævnte specifikke retlige enheder. Import af den undersøgte vare fremstillet af andre virksomheder, som ikke udtrykkeligt er nævnt i den dispositive del af denne forordning med navn og adresse, herunder enheder, som er forretningsmæssigt forbundet med de specifikt nævnte, kan ikke anvende disse satser og er omfattet af toldsatsen for »alle andre virksomheder". Alle anmodninger om anvendelse af disse individuelle antidumpingtoldsatser (f.eks. efter ændring af virksomhedens navn eller efter oprettelse af nye produktions- eller salgsenheder) fremsendes straks til Kommissionen (93) sammen med alle relevante oplysninger, især om ændringer af virksomhedens aktiviteter i forbindelse med produktion, hjemmemarkeds- og eksportsalg i tilknytning til f.eks. den pågældende navneændring eller ændring vedrørende produktions- og salgsenheder. Forordningen vil i givet fald blive ændret i overensstemmelse hermed gennem en ajourføring af listen over de virksomheder, der er omfattet af individuelle toldsatser.

                     (258)

                     Alle interesserede parter blev underrettet om de vigtigste kendsgerninger og betragtninger, der lå til grund for at anbefale en opretholdelse af de gældende foranstaltninger. Parterne fik også en frist til at fremsætte bemærkninger til fremlæggelsen af oplysninger. Det er kun ansøgeren, der har fremsat positive bemærkninger til Kommissionens konklusioner.

                     (259)

                     I henhold til artikel 109 i Europa-Parlamentets og Rådets forordning (EU, Euratom) 2018/1046 (94) er rentesatsen, når et beløb skal tilbagebetales som følge af en dom afsagt af Den Europæiske Unions Domstol, den sats, som Den Europæiske Centralbank anvender på sine vigtigste refinansieringstransaktioner, og som offentliggøres i Den Europæiske Unions Tidende, C-udgaven, den første kalenderdag i hver måned.

                     (260)

                     Foranstaltningerne i denne forordning er i overensstemmelse med udtalelse fra det udvalg, der er nedsat ved artikel 15, stk. 1, i forordning (EU) 2016/1036 —

               VEDTAGET DENNE FORORDNING:

            Artikel 1

               1.   Der indføres en endelig antidumpingtold på importen af mononatriumglutamat, i øjeblikket henhørende under KN-kode ex 2922 42 00 (Taric-kode 2922420010) og med oprindelse i Folkerepublikken Kina.

               2.   Den endelige antidumpingtold fastsættes til følgende af nettoprisen, frit Unionens grænse, ufortoldet, for de i stk. 1 beskrevne varer fremstillet af følgende virksomheder:

                           Land

                           Virksomhed

                           Antidumpingtold (%)

                           Taric-tillægskode

                           Kina

                           Hebei Meihua MSG Group Co., Ltd, og Tongliao Meihua Bio-Tech Co., Ltd

                           33,8

                           A883

                           Kina

                           Fujian Province Jianyang Wuyi MSG Co., Ltd

                           36,5

                           A884

                           Kina

                           Alle andre virksomheder

                           39,7

                           A999

               3.   Anvendelsen af de individuelle toldsatser, der er anført for virksomhederne i stk. 2, er betinget af, at der fremlægges en gyldig handelsfaktura for medlemsstaternes toldmyndigheder; handelsfakturaen skal indeholde en erklæring, der er dateret og underskrevet af én af de ansatte i den enhed, der har udstedt handelsfakturaen, med angivelse af den pågældendes navn og funktion og med følgende ordlyd: »Undertegnede bekræfter, at den (mængde) af (den pågældende vare), der er solgt til eksport til Den Europæiske Union, og som er omfattet af denne faktura, er fremstillet af (virksomhedens navn og adresse) (Taric-tillægskode) i [det pågældende land]. Jeg erklærer, at oplysningerne i denne faktura er fuldstændige og korrekte.« Hvis der ikke fremlægges en sådan faktura, anvendes toldsatsen for alle andre virksomheder.

               4.   De gældende bestemmelser vedrørende told finder anvendelse, medmindre andet er fastsat.

            Artikel 2

               1.   Den endelige antidumpingtold for »alle andre virksomheder«, jf. artikel 1, stk. 2, udvides til også at omfatte importen af mononatriumglutamat i blanding eller opløsning, der indeholder mindst 50 % mononatriumglutamat i tørvægt, i øjeblikket henhørende under KN-kode ex 2103 90 90, ex 2104 10 00, ex 2104 20 00, ex 3824 99 92, ex 3824 99 93 og ex 3824 99 96 (Taric-kode 2103909011, 2103909081, 2104100011, 2104100081, 2104200011, 3824999298, 3824999389 og 3824999689), med oprindelse i Folkerepublikken Kina.

               2.   De gældende bestemmelser vedrørende told finder anvendelse, medmindre andet er fastsat.

            Artikel 3

               1.   Anmodninger om fritagelse for den ved artikel 2 udvidede told indgives skriftligt på et af Den Europæiske Unions officielle sprog og underskrives af en person, der har beføjelse til at repræsentere den anmodende enhed. Anmodningen sendes til følgende adresse:

                           Europa-Kommissionen

                           Generaldirektoratet for Handel

                           Direktorat G

                           Kontor: CHAR 04/039

                           1049 Bruxelles

                           Belgien

               2.   I overensstemmelse med artikel 13, stk. 4, i forordning (EU) 2016/1036 kan Kommissionen ved en afgørelse give tilladelse til, at import fra virksomheder, der ikke omgår de ved artikel 1 i denne forordning indførte antidumpingforanstaltninger, fritages.

            Artikel 4

               1.   Der indføres en endelig antidumpingtold på importen af mononatriumglutamat, som for øjeblikket tariferes under KN-kode ex 2922 42 00 (Taric-kode 2922420010) og med oprindelse i Indonesien.

               2.   Den endelige antidumpingtold fastsættes til følgende af nettoprisen, frit Unionens grænse, ufortoldet, for de i stk. 1 beskrevne varer fremstillet af følgende virksomheder:

                           Land

                           Virksomhed

                           Antidumpingtold (%)

                           Taric-tillægskode

                           Indonesien

                           PT. Cheil Jedang Indonesia

                           7,2

                           B961

                           Indonesien

                           PT. Miwon Indonesia

                           13,3

                           B962

                           Indonesien

                           Alle andre virksomheder

                           28,4

                           B999

               3.   Anvendelsen af de individuelle toldsatser, der er anført for virksomhederne i stk. 2, er betinget af, at der fremlægges en gyldig handelsfaktura for medlemsstaternes toldmyndigheder; handelsfakturaen skal indeholde en erklæring, der er dateret og underskrevet af én af de ansatte i den enhed, der har udstedt handelsfakturaen, med angivelse af den pågældendes navn og funktion og med følgende ordlyd: »Undertegnede bekræfter, at den (mængde) af (den pågældende vare), der er solgt til eksport til Den Europæiske Union, og som er omfattet af denne faktura, er fremstillet af (virksomhedens navn og adresse) (Taric-tillægskode) i [det pågældende land]. Jeg erklærer, at oplysningerne i denne faktura er fuldstændige og korrekte.« Hvis der ikke fremlægges en sådan faktura, anvendes toldsatsen for alle andre virksomheder.

               4.   De gældende bestemmelser vedrørende told finder anvendelse, medmindre andet er fastsat.

            Artikel 5
            Denne forordning træder i kraft dagen efter offentliggørelsen i Den Europæiske Unions Tidende.

            Denne forordning er bindende i alle enkeltheder og gælder umiddelbart i hver medlemsstat.
            Udfærdiget i Bruxelles, den 14. april 2021.

                  På Kommissionens vegne

               Ursula VON DER LEYEN

                  Formand

            (1)  EUT L 176 af 30.6.2016, s. 21.

            (2)  Rådets forordning (EF) nr. 1187/2008 af 27. november 2008 om indførelse af en endelig antidumpingtold og endelig opkrævning af den midlertidige told på importen af mononatriumglutamat med oprindelse i Folkerepublikken Kina (EUT L 322 af 2.12.2008, s. 1).

            (3)  Kommissionens gennemførelsesforordning (EU) 2015/83 af 21. januar 2015 om indførelse af en endelig antidumpingtold på importen af mononatriumglutamat med oprindelse i Folkerepublikken Kina efter en udløbsundersøgelse i henhold til artikel 11, stk. 2, i forordning (EF) nr. 1225/2009 (EUT L 15 af 22.1.2015, s. 31).

            (4)  Kommissionens gennemførelsesforordning (EU) 2015/84 af 21. januar 2015 om indførelse af en endelig antidumpingtold på importen af mononatriumglutamat med oprindelse i Indonesien og om endelig opkrævning af den midlertidige antidumpingtold (EUT L 15 af 22.1.2015, s. 54).

            (5)  Meddelelser om det forestående udløb af visse antidumpingforanstaltninger (EUT C 165 af 14.5.2019, s. 4
            og 5).

            (6)  Da der kun er én producent af mononatriumglutamat i Unionen, præsenteres nogle af dataene i denne forordning i intervaller eller i indeksform for at bevare fortroligheden af EU-producentens data.

            (7)  Meddelelse om indledning af en udløbsundersøgelse af antidumpingforanstaltningerne vedrørende importen af mononatriumglutamat med oprindelse i Folkerepublikken Kina og Indonesien (EUT C 20 af 21.1.2020, s. 18).

            (8)  Kommissionens gennemførelsesforordning (EU) 2020/230 af 19. februar 2020 om indledning af en undersøgelse vedrørende den mulige omgåelse af de antidumpingforanstaltninger, som blev indført ved gennemførelsesforordning (EU) 2015/83 over for importen af mononatriumglutamat med oprindelse i Folkerepublikken Kina, og om at gøre denne import til genstand for registrering (EUT L 47 af 20.2.2020, s. 9).

            (9)  Kommissionens gennemførelsesforordning (EU) 2020/1427 af 12. oktober 2020 om udvidelse af den endelige antidumpingtold, der indførtes ved gennemførelsesforordning (EU) 2015/83 på importen af mononatriumglutamat med oprindelse i Folkerepublikken Kina, til også at omfatte importen af mononatriumglutamat i blanding eller opløsning med oprindelse i Folkerepublikken Kina (EUT L 336 af 13.10.2020, s. 1).

            (10)  Det Forenede Kongerige udtrådte af Unionen den 31. januar 2020. Unionen og Det Forenede Kongerige nåede i fællesskab til enighed om en overgangsperiode, som udløb den 31. december 2020, i hvilken Det Forenede Kongerige fortsat var underlagt EU-retten. Det Forenede Kongerige er ikke længere en EU-medlemsstat, og tal, resultater og konklusioner i denne forordning behandler derfor Det Forenede Kongerige som et tredjeland.

            (11)  Meddelelse om konsekvenserne af udbruddet af covid-19 for antidumping- og antisubsidieundersøgelser (2020/C 86/06) (EUT C 86 af 16.3.2020, s. 6).

            (12)  Arbejdsdokument fra Kommissionens tjenestegrene om »Significant Distortions in the Economy of the People's Republic of China for the Purposes of Trade Defence Investigations« af 20. december 2017 (SWD (2017) 483 final/2).

            (13)  Som nævnt i betragtning 6 tegner ansøgeren sig for 100 % af den samlede EU-produktion af mononatriumglutamat. Af hensyn til beskyttelsen af forretningshemmeligheder præsenteres visse data i denne forordning derfor kun i intervaller og/eller indekser.

            (14)  Rapporten — kapitel 2, s. 6-7.

            (15)  Rapporten — kapitel 2, s. 10.

            (16)  Findes på http://www.fdi.gov.cn/1800000121_39_4866_0_7.html (senest tilgået den 27. oktober 2020).

            (17)  Rapporten — kapitel 2, s. 20-21.

            (18)  Rapporten — kapitel 3, s. 41 og s. 73-74.

            (19)  Rapporten — kapitel 6, s. 120-121.

            (20)  Rapporten — kapitel 6, s. 122-135.

            (21)  Rapporten — kapitel 7, s. 167-168.

            (22)  Rapporten — kapitel 8, s. 169-170, s. 200-201.

            (23)  Rapporten — kapitel 2, s. 15-16, rapporten — kapitel 4, s. 50 og 84, rapporten — kapitel 5, s. 108-109.

            (24)  Se uddrag fra den analytiske publikation fra Guosheng Securities om en af de nævnte virksomheder — Meihua Biological: »Forsyningssiden med hensyn til mononatriumglutamat består af tre interessenter, og oligopoltendenserne er klare: Mononatriumglutamat er kendetegnet ved en oligopolstruktur, der domineres af Fufeng Group, Meihua Biological og Ningxia Eppen, hvis produktionskapacitet og produktion udgør mere end 90 % af tallene for landet. Takket være industrigrenens konkurrence og integration har de tre virksomheder sammen med enorme kapitalinvesteringer udviklet en omfattende industrikæde, skabt en forholdsvis stor kløft mellem dem og andre og har nu en klar fordel som førende inden for industrigrenen. […] Hvad angår mononatriumglutamat har Meihua, Fufeng og Eppen opnået en indbyrdes afhængig og ren oligopolstruktur. Der er ikke mange produkter for hvilke koncentrationen er så høj som i undersektoren for den kemiske industri«, af 1. august 2019. http://pdf.dfcfw.com/pdf/H3_AP201908011342041272_1.PDF (senest tilgået den 19. januar 2021).

            (25)  Se artikel fra virksomhedens websted, offentliggjort den 2. januar 2018: »Liu Qifan, som er medlem af det stående udvalg for partikomitéen og sekretær for disciplinærudvalget i den autonome region Indre Mongoliet, aflagde Northeast Fufeng Company et besøg med henblik på en undersøgelse«. http://www.fufeng-group.com/news/details-236_1.html (senest tilgået den 19. januar 2021).

            (26)  Se artiklen Fufeng's 20th birthday press conference organised in Qiqihar city. 29. juli 2019, http://www.qqhr.gov.cn/News_showNews.action?messagekey=175677 (senest tilgået den 19. januar 2021).

            (27)  Se artikel Qiqihar Mayor Li Yugang visited Fufeng Group's headquarters for investigation af 11. december 2019. http://en.fufeng-group.cn/news/details-260_1.html (senest tilgået den 19. januar 2021).

            (28)  Se artikel fra Dongfang Financial News: Strengthen the leadership on industry, focus on poverty alleviation as a core, secure leading positions; 20 years of Fufeng: growth is coming to light af 19. august 2019. http://www.jinxingwenshi.com/caijing/shh/201908195018.html (senest tilgået den 21. januar 2021).

            (29)  Se artikel om Ningxia Eppen Biotech af 20. august 2013: http://nxgsl.com/hyzl/hyfc/201308/t20130820_1163706.html (senest tilgået den 21. januar 2021).

            (30)  Se det officielle websted for Ningxia Hui Department of Industry and Information Technology: Results of the Ningxia Eppen Biotech's Enterprise Technology Center. af 23. november 2020. https://gxt.nx.gov.cn/info/1004/8250.htm (senest tilgået den 26. januar 2021).

            (31)  »De vigtigste omkostninger ved mononatriumglutamat er majs og kul. Derfor har virksomheder, der har benyttet sig af muligheden for lave priser på majs og kul, allerede en komparativ fordel med hensyn til omkostninger — fra artiklen 2018-2022 Forecast and Analysis of the MSG industry development prospects. China Investment Consulting Network, af 5. maj 2018.
         http://www.ocn.com.cn/touzi/chanye/201806/ypxwt05100100-2.shtml (senest tilgået den 25. januar 2021).

            (32)  Jf. SASAC's websted: http://www.sasac.gov.cn/n2588035/n2641579/n2641645/index.html (senest tilgået den 22. januar 2021).

            (33)  Jf. data fra China Starch Industry Association, som findes på webstedet: https://www.ershicimi.com/p/a14ff87430b1ea50d458d1347123cba5 (senest tilgået den 22. januar 2021).

            (34)  Se også: https://www.qcc.com/firm/d8b3787389e66016cbede3e1dea817bf.html (senest tilgået den 22. januar 2021).

            (35)  Data for 2015 på grundlag af China Statistical Yearbook 2016, Kinas nationale statistiske kontor.

            (36)  Rapporten — kapitel 3, s. 22-24 og kapitel 5, s. 97-108.

            (37)  Rapporten — kapitel 5, s. 104-109.

            (38)  Rapporten — kapitel 5, s. 100-101.

            (39)  Rapporten — kapitel 2, s. 26.

            (40)  Rapporten — kapitel 2, s. 31-32.

            (41)  Findes på: https://www.reuters.com/article/us-china-congress-companies-idUSKCN1B40JU (senest tilgået den 27. oktober 2020).

            (42)  Se webstedet for folkekongressen i Linyi: http://www.lyrenda.gov.cn/view-SpecialArticles.aspx?id=1285&spid=39 (senest tilgået den 22. januar 2021)

            (43)  Se virksomhedens årsberetning for 2019:
         http://pdf.dfcfw.com/pdf/H2_AN202004151378041301_1.pdf, s. 54 (senest tilgået den 22. januar 2021).

            (44)  Se virksomhedens websted: http://www.meihuagrp.com/index.php/article/1237.html (senest tilgået den 22. januar 2021).

            (45)  Se https://baike.baidu.com/item/%E9%97%AB%E6%99%93%E5%B9%B3 (senest tilgået den 22. januar 2021).

            (46)  Se oplysninger på webstedet for Ningxia Federation of Industry and Commerce om Ningxia Eppen Biotech af 20. august 2013: http://nxgsl.com/hyzl/hyfc/201308/t20130820_1163706.html (senest tilgået den 22. januar 2021).

            (47)  Rapporten — kapitel 14.1-14.3.

            (48)  Rapporten — kapitel 4, s. 41-42 og 83.

            (49)  Rapporten — kapitel 16, s. 406-424.

            (50)  Se den 13. femårsplan for korn- og olieforarbejdning, s. 16 og 22. http://www.gov.cn/xinwen/2017-01/03/5155835/files/5bd8566b8a254067a076ef41d38ce6b3.doc (senest tilgået den 25. januar 2021).

            (51)  Rapporten — kapitel 12, s. 319.

            (52)  Oplysninger om subsidier findes på landbrugsministeriets websted: http://www.moa.gov.cn/gk/zcfg/qnhnzc/201904/t20190416_6179338.htm.

            (53)  Se NDRC's meddelelse 2017/627 om ophævelse af NDRC's meddelelse »Notice on Matters concerning the Management of Corn Deep Processing Projects«, som findes på:
         https://www.ndrc.gov.cn/fggz/cyfz/zcyfz/201704/t20170417_1149901.html (senest tilgået den 25. januar 2021).

            (54)  Se pressemeddelelse: Ministeriet for landbrug og landdistrikter og finansministeriet offentliggjorde de vigtigste politikker til styrkelse og støtte af landbruget i 2019, af 16.4.2019. http://www.moa.gov.cn/gk/zcfg/qnhnzc/201904/t20190416_6179338.htm (senest tilgået den 25. januar 2021).

            (55)  See NDRC's meddelelse »Notice 2017/627«.

            (56)  Se meddelelse fra General Office of the People's Government of Heilongjiang Province af 1. august 2017, http://ydscyl.cn/goods.php?id=1271 (senest tilgået den 26. januar 2021).

            (57)  »I løbet af tre år blev Heilongjiang-provinsen, Jixi City, Mishan National Rural Industry Integration Development and Demonstration park oprettet som en park med særlige branchespecifikke karakteristika, en høj koncentrationsgrad, avancerede faciliteter og udstyr, grønne produktionsmetoder, åbenlyse økonomiske fordele og en stærk indvirkning. […] Organisatoriske foranstaltninger: Byen Mishan nedsatte en lille ledende gruppe bestående af sekretæren for det kommunale partiudvalg og borgmesteren som gruppeledere, vicesekretæren for det kommunale partiudvalg og viceborgmesteren som næstformænd og de vigtigste ledere af forskellige departementer. Gruppen er ansvarlig for at fremme arbejdet med opførelsen af demonstrationsparken, koordinere og rettidigt løse de problemer, der er opstået under opførelsen af parken, og sikre, at demonstrationsparkens opførelse forløber uden problemer. Samtidig skal opførelsen af demonstrationsparken underkastes en præstationsvurdering, der omfatter departementets centrale arbejde med hensyn til fremmende foranstaltninger, incitamenter og avancement samt det strenge system for belønning og straf. Departementer og enheder, hvis gennemførelse af projektet er svag, præget af dårlig tænkning og langsomme fremmende foranstaltninger, vil blive overvåget. […] Styrke støtten til politikområdet: I 2017 vedtog byen Mishan politikker til investeringsfremme, gennemførte aktivt skattepolitisk støtte til relevante virksomheder, som f.eks. »tre fritagelser, tre nedsættelser« og toldfritagelse, og indførte og gennemførte relevante nationale støttepolitikker vedrørende beskatning, arealanvendelse, vandkraftfinansiering osv., vandkraftpriser til landbrugsformål og præferenceforsyning af nye byggegrunde. Byen Mishan har købt og reserveret 157 hektarer land, og har stadig 81 hektarer land, som kan anvendes til opførelse af demonstrationsparker.« Uddrag af webstedet for NDRC: Experience and Practice of the National Rural Industry Integration Development and Demonstration Park (Heilongjiang) — Jixi Mishan Demonstration Park (Del 1), af 26. juli 2019. https://www.ndrc.gov.cn/fggz/nyncjj/njxx/201907/t20190726_1144182.html (senest tilgået den 25. januar 2021).

            (58)  Rapporten — kapitel 16, s. 411.

            (59)  Rapporten — kapitel 4, s. 69.

            (60)  Rapporten — kapitel 10, s. 223.

            (61)  Rapporten — kapitel 10.

            (62)  »Er afhængig af nøglevirksomheder inden for kul med hensyn til at danne et »1 + 5« mønster for kuludvikling: hvor »1« er et kulproducerende område i den vestlige del af Luxi: I overensstemmelse med princippet om at »trække sig ud af de østlige områder, indskrænke sig til de centrale områder, stabilisere de vestlige områder og bevare reserverne i de nordlige områder«, indskrænkes og lukkes Longkou, Zibo, Linyi, Jinan og andre forældede mineområder med udtømte ressourcer, mineudvindingsmængden i Yanzhou, Jining, Zaoteng, Feicheng, Xinwen, Laiwu og andre mineudvindingsområder reduceres, Juyes kulproduktionsområder holdes grundlæggende stabile, og der indføres strategiske reserver og en nøje kontrol med udvikling af og opførelse på kulområder og områder med koncentrerede og uudnyttede kulressourcer beliggende langs den nordlige del af Den Gule Flod. Ved »5« forstås: støt at fremme opførelsen af oversøiske kulbaser ud over de fem hovedområder, som er: Ning (Indre Mongoliet), Shanxi, Guizhou (Yunnan), Xinjiang og Australien og forbedre udviklingen heraf.«

            (63)  Se http://www.energynews.com.cn/uploadfile/2016/1220/20161220020713472.pdf (senest tilgået den 27. januar 2021).

            (64)  Se virksomhedens årsberetning for 2019: http://pdf.dfcfw.com/pdf/H2_AN202004151378041301_1.pdf, s. 167 (senest tilgået den 26. januar 2021).

            (65)  Se http://pdf.dfcfw.com/pdf/H2_AN201905051326655801_1.pdf, s. 70 (senest tilgået den 26. januar 2021).

            (66)  Ibidem, s. 68.

            (67)  Se webstederne http://transcustoms.com/China_HS_Code/China_Tariff.asp?HS_Code=2922422000 og http://www.hlbrdaily.com.cn/news/3/html/286480.html (senest tilgået den 26. januar 2021).

            (68)  Rapporten — kapitel 6, s. 138-149.

            (69)  Rapporten — kapitel 9, s. 216.

            (70)  Rapporten — kapitel 9, s. 213-215.

            (71)  Rapporten — kapitel 9, s. 209-211.

            (72)  Rapporten — kapitel 13, s. 332-337.

            (73)  Rapporten — kapitel 13, s. 336.

            (74)  Rapporten — kapitel 13, s. 337-341.

            (75)  Rapporten — kapitel 6, s. 114-117.

            (76)  Rapporten — kapitel 6, s. 119.

            (77)  Rapporten — kapitel 6, s. 120.

            (78)  Rapporten — kapitel 6, s. 121-122, s. 126-128 og s. 133-135.

            (79)  Se IMF's arbejdspapir »Resolving China's Corporate Debt Problem«, af Wojciech Maliszewski, Serkan Arslanalp, John Caparusso, José Garrido, Si Guo, Joong Shik Kang, W. Raphael Lam, T. Daniel Law, Wei Liao, Nadia Rendak, Philippe Wingender, Jiangyan, oktober 2016, WP/16/203.

            (80)  Rapporten — kapitel 6, s. 121-122, s. 126-128 og s. 133-135.

            (81)  World Bank Open Data — Upper Middle Income, https://data.worldbank.org/income-level/upper-middle-income.

            (82)  https://www.boi.go.th/index.php?page=utility_costs

            (83)  https://ilostat.ilo.org/?_afrLoop=767707374397500&_afrWindowMode=0&_afrWindowId=null

            (84)  http://www.gtis.com/gta/secure/default.cfm

            (85)  Europa-Parlamentets og Rådets forordning (EU) 2015/755 af 29. april 2015 om fælles ordninger for indførsel fra visse tredjelande (EUT L 123 af 19.5.2015, s. 33). Grundforordningens artikel 2, stk. 7, fastsætter, at hjemmemarkedspriserne i disse lande ikke kan anvendes til at fastsætte den normale værdi, og under alle omstændigheder var importoplysningerne uden betydning.

            (86)  https://ilostat.ilo.org/?_afrLoop=767707374397500&_afrWindowMode=0&_afrWindowId=null

            (87)  https://www.boi.go.th/index.php?page=utility_costs

            (88)  https://orbis4.bvdinfo.com/version-201866/orbis/Companies.

            (89)  https://ec.altares.eu/.

            (90)  https://www.prnewswire.com/news-releases/global-monosodium-glutamate-msg-market-2019-2024-key-players-growth-price-demands-and-forecasts---reportsnreports-300795733.html
         https://ihsmarkit.com/products/monosodium-glutamate-chemical-economics-handbook.html#:~:text=Currently%2C%20China%20is%20the%20world's,world's%20largest%20exporter%20of%20MSG
         https://ihsmarkit.com/products/monosodium-glutamate-chemical-economics-handbook.html#:~:text=Currently%2C%20China%20is%20the%20world's,world's%20largest%20exporter%20of%20MSG.

            (91)  http://en.fufeng-group.cn/investor/.

            (92)  Kommissionens gennemførelsesforordning (EU) nr. 904/2014 af 20. august 2014 om indførelse af en midlertidig antidumpingtold på importen af mononatriumglutamat med oprindelse i Indonesien (EUT L 246 af 21.8.2014, s. 1, betragtning 151).

            (93)  Europa-Kommissionen, Generaldirektoratet for Handel, Direktorat H, Rue de la Loi 170, 1040 Bruxelles, Belgien.

            (94)  Europa-Parlamentets og Rådets forordning (EU, Euratom) 2018/1046 af 18. juli 2018 om de finansielle regler vedrørende Unionens almindelige budget, om ændring af forordning (EU) nr. 1296/2013, (EU) nr. 1301/2013, (EU) nr. 1303/2013, (EU) nr. 1304/2013, (EU) nr. 1309/2013, (EU) nr. 1316/2013, (EU) nr. 223/2014, (EU) nr. 283/2014 og afgørelse nr. 541/2014/EU og om ophævelse af forordning (EU, Euratom) nr. 966/2012 (EUT L 193 af 30.7.2018, s. 1).